Vodstrup is ’n plek in die Deense Noord-Jutlandstreek in die Morsø-munisipaliteit. Dit het 248 inwoners (2008). Hierdie artikel is ’n saadjie. Voel vry om Wikipedia te help deur dit uit te brei.


Lohatlha is 'n klein dorpie in die Noord-Kaap, Suid-Afrika ongeveer 30 km noord van Postmasburg. Die naam beteken: plek van die vaalbos. Neerslae mangaan en ystererts is in die 1920's op die oorspronklike plaas ontdek. Albei minerale word nog gemyn. Die dorp is ook bekend as die basis van die Suid-Afrikaanse Leër se Gevegskool wat in 1978 hier gestig is. Hier was verskeie militêre oefeninge gehou in die verlede. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie artikel is ’n saadjie. Voel vry om Wikipedia te help deur dit uit te brei.


Dr. Abraham Hendrik Jonker (distrik Boshof, 22 April 1905 - Kaapstad, 10 Januarie 1966) was 'n Afrikaanse skrywer en joernalis en Suid-Afrikaanse politikus. Hy is die vader van die Afrikaanse digter Ingrid Jonker. Hy skryf ook onder die skuilname Maurice Becker, R. Bezema en Marcellus Prins. Hoewel hy in die Vrystaat op die plaas Kalkfontein, distrik Boshof, gebore is, trek die gesin in 1910 na Christiana in Wes-Transvaal en ontvang hy sy skoolopleiding in Transvaal waar hy in Desember 1922 die Transvaalse Trap II aflê. Die volgende jaar gaan hy na die Universiteit Stellenbosch waar hy studeer in die klassieke tale, regte en teologie. In 1925 verwerf hy sy B.A.-graad met lof, soos trouens al sy grade. In 1926 gaan hy na die Teologiese Kweekskool op Stellenbosch, maar studeer terselfdertyd vir die M.A. in Grieks, wat hy in 1927 met lof behaal. Hy slaag die Teologiese Kandidaatseksamen, maar laat hy hom inskryf as student in die regte en volg die kursus vir LL.B. Tydens sy joernalistieke loopbaan verwerf hy in 1940 'n B.A.-graad in die regte per korrespondensie.


Ramatseliso's Gate is 'n grenspos in die Oos-Kaap tussen Suid-Afrika en Lesotho en staan so bekend aan weerskante van die grens. Die grenspos is daagliks oop tussen 08:00-16:00. Die naaste dorp is Matatiele sowat 40km suidwes. Grensposte van Suid-Afrika Hierdie artikel is ’n saadjie. Voel vry om Wikipedia te help deur dit uit te brei. Koördinate: 30°3′0.72″S 28°56′2.04″O / 30.0502000°S 28.9339000°O / -30.0502000; 28.9339000


Port Elizabeth-Noord was 'n Volksraadskiesafdeling in Port Elizabeth van 1929 tot 1994 wat dit naas Port Elizabeth-Sentraal die kiesafdeling gemaak het wat die langste in die stad bestaan het. In die eerste algemene verkiesing (1929) en ook in die tweede (1933) in Port Elizabeth-Noord is die Suid-Afrikaanse Party se Charles Frederick Kayser onbestrede verkies. Hy is blykbaar op 28 Oktober 1935 oorlede, want op 22 Januarie 1936 volg 'n tussenverkiesing waarin die Verenigde Party se Henry Albert Johnson 'n meerderheid van net 90 stemme behaal bo die Onafhanklike Arbeider C.A. Retife se 1 799 stemme. Die Dominiumparty se W.H. Stuart was derde met 1 682 stemme, terwyl die Gryshemde se L.T. Weichardt 498 stemme gekry het. Johnson is dus verkies met net 31,8% van die stemme. In 1938 is daar vier kandidate. Johnson kry 3 363 stemme, F.J.A. Claasen (Nasionale Party) 2 324, J.R. Mellor (Dominiumparty) 703 en F.C. Gallant (Arbeidersparty 639. Hy wen dus met 'n meerderheid van 1 039 en 47,6% van die uitgebragte stemme.


Zambezia is 'n provinsie in Sentraal-Mosambiek. Dit is die grootste provinsie ten opsigte van sy bevolking van sowat 3,8 miljoen. Die hoofstad is Quelimane (uitgespreek /keliˈmani/, 192 000 inwoners in 2007). Hierdie artikel is ’n saadjie. Voel vry om Wikipedia te help deur dit uit te brei.


'n Internet-entrepreneur is 'n entrepreneur wat innovering toepas om nuwe besighede op die Internet te skep. Internet-entrepreneurs is deel van 'n groter, meer algemene kategorie van digitale entrepreneurs. Digitale entrepreneurskap gebruik rekenaargenieë in die algemeen om te innoveer en nuwe besighede te skep. Bill Gates van Microsoft. Mark Zuckerberg van Facebook. Jimmy Wales van Wikipedia. Entrepreneur Hierdie artikel is ’n saadjie. Voel vry om Wikipedia te help deur dit uit te brei.


.uz is die Internettopvlakdomein vir Oesbekistan. Lys van Internettopvlakdomeine IANA se whois-inligting vir .uz


Die gewone tortelduif (Streptopelia capicola), ook bekend as die Kaapse tortelduif, is 'n wydverspreide en 'n groot voël in die bosveld, landerye en woude van Suider- en Oos-Afrika. Hulle naam is afkomstig van 'n swart vlek op die rug van hul nekvere. Die res van hul vere is 'n ligte bruin-grys, met donker kleure op hul rug. Hulle het ook wit punte op die einde van hul stertvere. Mannetjies en wyfies lyk eenders, hoewel die mannetjies effens groter is. Hulle is 25–32 cm lank en weeg 92-188 g. Hierdie duiwe is gewoonlik alleen of in pare, alhoewel hulle groter swerms om bronne van kos en water vorm, soms met honderde voëls. Hulle is nogal baie lawaaierig in hierdie groepe, nie net vir die verskeidenheid van die roepe wat hulle die hele dag (en dikwels in die nag) maak nie, maar ook omdat hulle vlerke hard klap wanneer hul op die vlug slaan. Die voëls se gewone roep is 'n eentonige en hoë kroe klank, Koeka-loe wat hulle 10-30 keer herhaal. Hulle het 'n tweede, kekkelroep wat klink soos 'n gelag.


Hierdie artikel handel oor die voorstad van Kaapstad. Vir die woonbuurt in Gauteng, sien Kensington, Johannesburg. Kensington is 'n oorwegend bruin woonbuurt in Kaapstad. Volgens die 2011-sensus het Kensington 'n bevolking van 12 551 gehad. Kensington 2011-sensus Hierdie artikel is ’n saadjie. Voel vry om Wikipedia te help deur dit uit te brei.


Die Mookgophong Plaaslike Munisipaliteit is een van die plaaslike munisipaliteite in die Waterberg-distriksmunisipaliteit in Limpopo, Suid-Afrika. Die onderstaande tabel toon die uitslag van die 2011-verkiesing. "Results Summary – All Ballots: Mookgophong" (PDF). Independent Electoral Commission. Besoek op 24 November 2013. "Seat Calculation Detail: Mookgophong" (PDF). Independent Electoral Commission. Besoek op 24 November 2013.


Grassy Park is 'n voorstad op die Kaapse Vlakte, Kaapstad. Volgens die 2011-sensus het Grassy Park 'n bevolking van 82 200 gehad, van wie 71 847 (88%) Kleurlinge was. Hoofplek Grassy Park 2011-sensus Gereformeerde kerk Grassy Park Hierdie artikel is ’n saadjie. Voel vry om Wikipedia te help deur dit uit te brei.


Die Deense kroon (Deens: dansk krone, Faroëes: donsk króna, Groenlands: Danskinut koruuni) is die geldeenheid van die Koninkryk van Denemarke. Die kroon is aan die Europese Unie se wisselkoersmeganisme gekoppel. In die Deense taal is die meervoud van krone, kroner. ’n Kroon bestaan uit 100 øre (øre word beide in die meervoud en enkelvoud so weergegee). Die ISO 4217-kode is DKK; die plaaslike afkorting is “kr.”. Soms word ook DKR of DKr opgemerk, hoewel dit nie amptelik erken word nie. Die geldeenheid staan in Afrikaans bekend as die “Deense kroon” (omrede krone letterlik “kroon” beteken in die Deense taal). Tot met die laat 18de eeu was die kroon sowat 8 mark (rigsdaler) werd. ’n Nuwe kroon-stelsel is in Denemarke in 1873 bekendgestel. Dit het die Deense rigsdaler vervang teen ’n koers van 2 kroner = 1 rigsdaler. Die nuwe kroon-stelsel is as gevolg van die Skandinawiese Monetêre Unie bekend gestel, wat tot met die Eerste Wêreldoorlog sou voortduur.


EuroBasket 2011 37ste Europese FIBA-korfbalkampioenskap vir mans Gasheerland  Litaue Datum 31 Augustus - 18 September Deelnemende spanne 24 (van 49 federasies) Amptelike webtuiste www.eurobasket2011.com Geargiveer 23 Mei 2011 op Wayback Machine Die Europese Korfbal-kampioenskap EuroBasket 2011 is die 37ste kontinentale korfbalwedstryd vir mans wat deur die FIBA Europa, die Europese afdeling van die Internasionale Korfbalfederasie FIBA, georganiseer word. Die gasheerland is Litaue. Dit is al die tweede Eurobasket-kampioenskap wat in dié Baltiese land gehou word, en die eerste sedert Litaue se onafhanklikwording in 1990. Litaue het reeds in 1939 die Europese korfbalkampioenskap georganiseer. Die twee topspanne kwalifiseer outomaties vir die Olimpiese Somerspele 2012.


Die Kopties-Ortodokse Kerk van Alexandrië is die grootste Christelike kerk in Egipte en Noordoos-Afrika. Volgens tradisie is die kerk in die middel van die 1ste eeu (omstreeks 42 n.C.) gestig deur die apostel en evangelis Markus. Die hoof van die kerk en die aartsbisdom van Alexandrië is die "Patriarg van Alexandrië en die Heilige Aartsbisdom van Sint Markus", wat ook die titel "Koptiese pous" het. Die aartsbisdom van Alexandrië is net in naam; die Koptiese pous se setel is vandag in Kaïro. Die Koptiese Kerk behoort tot die Oriëntaal-Ortodokse kerkgroep, wat afgestig het van die Oosters-Ortodokse en Rooms-Katolieke Kerk ná die Konsilie van Chalcedon in 451 n.C. omdat dit ’n ander siening gehad het van Christologie. Die presiese aard van die onmin wat tot die skeuring gelei het, is baie tegnies en het hoofsaaklik te doen met die natuur van Christus. Die kerk het sy wortels in Egipte, maar het ’n wêreldwye aanhang.


Koji Tanaka (田中 孝司, Tanaka Koji?, 2 November 1955 -) is 'n voormalige Japannese sokkerspeler. Hy het vir die Japannese nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Die Bosporus (Grieks: Βόσπορος, Bósporos; Turks: Boğaziçi, [boːaziˈt͡ʃi]), ook bekend as die Istanboel-straat (Turks: İstanbul Boğazı), is ’n seestraat wat deel vorm van die grens tussen Europa en Asië. Die ander belangrike Turkse seestraat is die Dardanelle. Die Bosporus is die nouste straat in die wêreld wat vir internasionale seevaart gebruik word en verbind die Swartsee met die See van Marmara, wat weer deur die Dardanelle aan die Egeïese See verbind is, en daardeur aan die Middellandse See. Dit is sowat 30 km lank, met ’n maksimum breedte van 3 700 m by die noordelike ingang en ’n minimum breedte van 700 m tussen Kandilli en Aşiyan. Die diepte wissel tussen 36 tot 124 m. Die oewers van die Bosporus is dig bevolk omdat die stad Istanboel met sy meer as 11 miljoen inwoners aan weerskante geleë is. Twee brûe span oor die Bosporus. Die eerste, die Bosporus-brug, is 1 074 m lank en is in 1973 voltooi. Die tweede, die Fatih Sultan Mehmet-brug, is sowat 5 km noord daarvan en is 1 090 m lank, en in 1988 voltooi.


Ach! ich sehe, itzt, da ich zur Hochzeit gehe, BWV 162, is 'n kantate van Johann Sebastian Bach. Bach-Werke-Verzeichnis Lys van komposisies van Johann Sebastian Bach Hierdie artikel is ’n saadjie. Voel vry om Wikipedia te help deur dit uit te brei.


Die 2002 Bali-bomaanvalle het op 12 Oktober 2002 in die toeristedistrik Kuta, Bali, Indonesië plaasgevind. Die aanval is gedoen deur lede van Jemaah Islamiyah, 'n Islamitiese terreurgroep en 'n bondgenoot van Al-Kaïda. Lede van die Jemaah Islamiyah-terreurgroep het twee bomme in die volgepakte Sari Club en Paddy's Pub laat ontplof. Altesaam 202 mense is in die ontploffings dood, waarvan 88 Australiëers was. Twee Suid-Afrikaners het ook gesterf. 'n Derde bom het rondom dieselfde tyd buite die Amerikaanse konsulaat in Denpasar, Bali ontplof. Kort ná die bomontploffings het die Indonesiese polisie verskeie lede van Jemaah Islamiyah gearresteer. Imam Samudra, Amrozi Nurhasyim en Huda bin Abdul Haq is skuldig bevind en in November 2008 deur 'n vuurpeloton tereggestel. Op 19 Januarie 2022 is Arif Sunarso, ook bekend as Zulkarnaen, gevangenisstraf van 15 jaar opgelê vir sy aandeel aan die Bali-bomaanvalle. Zulkarnaen het vir 18 jaar lank inhegtenisneming ontduik en is in Desember 2020 in Lampung, Indonesië gearresteer. Islamitiese terrorisme https://theconversation.com/remembering-the-bali-bombings-ten-years-on-10040 https://www.scmp.com/topics/bali-bombing?module=inline&pgtype=article https://www.dw.com/en/indonesia-militant-sentenced-to-15-years-in-jail-over-2002-bali-bombing/a-60471432 https://www.sbs.com.au/news/bali-bombings-full-list-of-victims-names Hierdie artikel is ’n saadjie.


Thomas More (Latyn: Thomas Morus en onder katolieke bekend as Sint Thomas More; Londen, 7 Februarie 1478 – Tower Hill, 6 Julie 1535) was 'n Engelse renaissance-humanis, juris, filosoof en staatsman. Hy word bekend danksy sy boek Utopia (1516), waarin hy die politieke stelsel van 'n ideale niebestaande eilandnasie beskryf. Die beskrywing van Utopia vertoon 'n ooreenkoms met 'n sosialistiese welsynstaat. More gebruik dié boek om hom uit te spreek teen die ekonomiese en politieke beleid van Engeland. Hy word in 1935 deur pous Pius XI heilig verklaar en word gedenk op 22 Junie. More se vader was 'n regter en sy moeder sterf waarskynlik toe More nog jonk was. As tiener word hy 'n hofknapie vir John Morton, die Lord Chancellor (die hoogste amptenaar van die Britse kroon) en die aartsbiskop van Canterbury. More ontvang daar 'n goeie opvoeding en word blootgestel aan 'n breë kultuur. Na sy verblyf by John Morton gaan More na Oxford, waar hy van 1492 tot 1494 skone kunste bestudeer. Na twee jaar word hy deur sy vader teruggeroep na Londen om 'n advokaat te word.


Die KwaZulu-Natal Middeland (of KwaZulu-Natal Middelland) is 'n landelike gebied in die binneland van KwaZulu-Natal, Suid-Afrika. Dit is tussen Pietermaritzburg en die Drakensberge geleë. Daar is verskeie klein dorpies in die Middeland, insluitende Howick, Hilton, Balgowan, Nottingham Road en Mooirivier. Die Midlands Meander is 'n aantal toerismeroetes wat deur die Middeland kronkel en akkommodasie, kunsvlyt, en restaurante insluit. Van Suid-Afrika se voorste privaatskole is in die Middeland geleë, insluitende Cowan House, Clifton Preparatory School, Hilton College, Michaelhouse en St. Anne's Diocesan College. Official tourism site Midlands Meander official site Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Die Suider-Afrikaanse Doeane-unie, kort SADU (Engels: Southern African Customs Union, SACU), is 'n doeane-unie tussen die Suider-Afrikaanse lande Botswana, Lesotho, Namibië, Suid-Afrika en eSwatini. Dit is in 1910 gestig en die hoofkantoor is in die Namibiese hoofstad Windhoek geleë. Die Suider-Afrikaanse Doeane-unie se amptelike taal is Engels. Die Suider-Afrikaanse Doeane-unie is die wêreld se oudste doeane-unie wat nog bestaan. Dit is in 1910 deur 'n doeane-unie-ooreenkoms tussen die destydse Unie van Suid-Afrika asook die Hoëkommissarisgebiede Brits-Betsjoeanaland, Basoetoland en Swaziland opgerig. Nadat hierdie gebiede hul onafhanklikheid van die Verenigde Koninkryk bereik het, is die ooreenkoms hersien en, op 11 Desember 1969, met die ondertekening deur Suid-Afrika, Botswana, Lesotho en Swaziland as die SADU herbekendgestel. Die hersiende doeane-unie het amptelik op 1 Maart 1970 in werking getree. Na Namibië se onafhanklikheid van Suid-Afrika in 1990, het dié land die vyfde lidland van die SADU geword. Histories is die SADU met die ooreenkomste van 1910 en 1969 deur Suid-Afrika geadministreer.


Haatspraak verwys na spraak of geskrewe teks wat daarop gemik is om intimidasie, geweld of vooroordeel teen 'n groep mense op grond van hulle ras, etnisiteit, afkoms, geloof, seksuele oriëntasie, of gestremdheid te bewerkstellig. In baie lande is opsetlike gebruik van haatspraak 'n kriminele oortreding wat verbied word in terme van wetgewing teen die aanhitsing van haat. Voorbeelde: Ontkenning van die Joodse menseslagting (Engels: Holocaust denial) is teen die wet in sewe Europese lande as 'n vorm van haatspraak en die Europese Raad het wetgewing goedgekeur teen enige vorm van revisionisme, wat gedefinieer word as die ontkenning of afgradering van menseslagtings of misdade teen die mensdom. In die Verenigde Koninkryk is aanhitsing tot rasse-haat 'n oortreding in terme van die Public Order Act 1986 met 'n maksimum vonnis van tot sewe jaar tronkstraf. In Kanada is die voorstaan van menseslagting of die aanhitsing van haat teen enige 'identifiseerbare groep' 'n strafbare oortreding met 'n maksimum tronkstraf van twee tot veertien jaar. 'n 'Identifiseerbare groep' word gedefinieer as enige deel van die publiek uitgeken deur velkleur, rassegroep, geloof, herkoms of geslagsorientasie.


Masinissa, die koning van Numidia maak misbruik van die feit dat Kartago nie 'n leër mag hê nie. Hy beset die Campi Magni en die land van Thusca. Die Puniërs probeer hulle te verdedig by Oroscopa, maar word verslaan. Kartago doen 'n beroep op Rome om hulself te kan verdedig, maar Rome verklaar dit 'n breuk van die verdrag en verklaar oorlog. A Companion to the Punic Wars, Blackwell Companions to the Ancient World, Dexter Hoyos, John Wiley & Sons, 2015, ISBN 1-119-02550-8, ISBN 978-1-119-02550-4


Die Romeine stig Augusta Treverorum, die huidige Trier, en die kasteel Novaesium, die huidige Neuss, twee van die oudste stede van Duitsland.


Gaius Marius – Romeinse generaal en hervormer. On the Wings of Eagles: The Reforms of Gaius Marius and the Creation of Rome’s First Professional Soldiers, Christopher Anthony Matthew, Cambridge Scholars Publishing, 2009, ISBN 1-4438-1813-5, ISBN 978-1-4438-1813-1


Menander word koning van Baktrië. Onder hom bereik die Indo-Griekse koninkryk sy hoogtepunt. (geraamde datum) World Monarchies and Dynasties, John Middleton, Routledge, 2015, ISBN 1-317-45158-9, ISBN 978-1-317-45158-7


Judas Makkabeüs ('die hamer') verower Jerusalem en verwyder al die godebeelde uit die tempel. Die tempel word opnuut net aan JHWH gewy. Judah Makkabeüs voer die viering van Hanukkah in. Ancient Coins Through the Bible, Joseph A. Dow, Tate Publishing, 2011, ISBN 161777135X, ISBN 9781617771354 The Hasmoneans: Ideology, Archaeology, Identity Deel 10 van Journal of Ancient Judaism. Supplements, Regev EyalVandenhoeck & Ruprecht, 2013, ISBN 3-525-55043-X, ISBN 978-3-525-55043-4


Teri Garr (gebore 11 Desember 1944) is 'n Amerikaanse aktrise.


J. Edward McKinley (11 Oktober 1917 – 30 Julie 2004) was 'n Amerikaanse akteur. Hy was bekend vir sy rolle in die rolprente The Angry Red Planet (1959), The Party (1968), en Charro! (1969), en in die televisiereeks The Wild Wild West (1965). 1959: The Angry Red Planet 1962: Patty 1968: The Party 1969: Charro! 1964: Tom, Dick and Mary 1965: The Wild Wild West J. Edward McKinley in die Internet-rolprentdatabasis


Bob Odenkirk (gebore 22 Oktober 1962) is 'n Amerikaanse skrywer, akteur, en vervaardiger.


'n Vrou is 'n volwasse vroulike mens, in teenstelling met 'n volwasse man. Die uitdrukking vrou (meervoud: vroue of vrouens) word gebruik wanneer na biologiese geslagsverskille, kulturele rolverskille, of albei, verwys word. 'n Meisie is 'n vroulike menslike kind, in teenstelling met 'n manlike kind wat 'n seun genoem word. Die uitdrukking meisie word soortgelyk as vrou in die vorige paragraaf gebruik. Wanneer 'n meisie volwasse word, staan sy bekend as 'n vrou, behalwe in die geval van sekere streekstaalgebruik. Waar dit geslag aanbetref, het vroue verskeie seksuele eienskappe wat hulle van die man onderskei. In vroue, is die geslagsorgane betrokke in die voorplantingstisteem, terwyl die sekondêre geslagskenmerke betrokke is by die proses om 'n maat aan te lok, of om kinders te versorg. Oor die wêreld heen, word daar 'n klein bietjie minder vroue as mans gebore. (Die verhouding is ongeveer 1:1.05). Alhoewel geen mens weet presies hoekom dit so is nie, weet ons dat vroue die meerderheid van die volwasse bevolking uitmaak.


Nineteen Eighty-Four (Negentien-vier-en-tagtig – 1984) is 'n distopiese roman deur die Britse skrywer George Orwell, grootliks geskryf in 1948 en gepubliseer in 1949. In hierdie boek bied Orwell sy visie op die Westerse wêreld in 1984, waarin die enkeling in 'n heeltemal hopelose stryd teen 'n totalitêre regime ondergaan. Dit is 'n waarskuwing teen totalitêre regimes, soos Nazi-Duitsland wat toe pas verslaan is en Josef Stalin se Sowjetunie. Die storie is 'n bitter satire oor 'n politieke stelsel wat perfekte beheer het op die aksies van alle onderdane op alle vlakke. Die enigste politieke party beheer die siel van die mens en dus die hele meganisme van liefde en haat. Die ideologie van hierdie party word Engsoc (Engels: "Ingsoc") genoem. Alhoewel dit oorspronklik 'n sosialistiese ideaal nagestreef het, het daar niks na die revolusie gebly nie. Daar moet kennis geneem word dat beide die Bolsjewiste/Staliniste en die Nazi's hulself (nasionale) sosialiste genoem het. 'n Kenmerkende stelling is dus: "Vryheid is die vryheid om te sê dat twee plus twee vier maak, as dit toegestaan word, volg alles anders."


Adam Dollard, sieur des Ormeaux (Dollard des Ormeaux; in sy doodsertifikaat word sy naam Daulat gespel, terwyl ook spellings soos Daulac voorkom) (23 Julie 1635 - 25 Mei 1660) was die kommandant van die fort in Ville-Marie (die huidige Montreal), Nieu-Frankryk. Hy het op die ouderdom van 22 jaar na Nieu-Frankryk gekom en is deur Maisonneuve in diens geneem. In die lente van 1660 het hy saam met 16 metgeselle 'n klein fort naby die Long Sault-stroomversnellings teen 'n groot leër van die Irokesestam verdedig. Sowat 'n week later het hulle gesneuwel toe kruit in die fort ontplof het. 19de eeuse geskiedkundiges het die slag tussen Irokese en Franse setlaars uitgebeeld as 'n godsdienstige en nasionalistiese heldedig waarin Rooms-Katolieke hulself opsetlik opgeoffer het om 'n aanval op die kolonie Nieu-Frankryk af te weer. Adam Dollard word as een van die "helde van Nieu-Frankryk" vereer, aangesien sy weerstand moontlik 'n beplande Irokese aanval op die kolonie Nieu-Frankryk vertraag het. Dollard-Des Ormeaux, 'n stad in die metropolitaanse gebied van Montreal met 48 000 inwoners, is na Adam Dollard vernoem.


Lance Stroll (gebore 29 Oktober 1998) is 'n Belgies-Kanadese renjaer, wat tans aan Formule Eenrenne vir Aston Martin-Mercedes deelneem onder die Kanadese vlag. Hy was die Italiaanse Formule 4-kampioen in 2014, Toyota Racing-reekskampioen in 2015 en 2016 FIA Europese Formule 3-kampioen. Hy was deel van die Ferrari Bestuurdersakademie van 2010 tot 2015. Stroll is die seun van die Kanadese miljardêr sakeman Lawrence Stroll en Belgiese mode-ontwerper Claire-Anne Callens. Soos baie jong renjaers, het die Genève-gebaseerde Kanadees sy motorsportloopbaan in karting begin en talle ren- en kampioenskapwenne in sy geboorteland, Kanada en Noord-Amerika behaal. (Renne in vetdruk is voorste wegspringplek; renne in skuinsdruk is vinnigste rondte) * Seisoen nog aan die gang. † Kon nie die ren voltooi nie, maar is geklassifiseer omrede hy meer as 90% van die wedrenafstand afgelê het. ‡ Halwe punte is in België toegeken in 2021 omdat daar minder as 75% van die wedren afgelê is weens hewige reën. "Williams Confirms Driver Line Up for the 2017 Season" (in Engels). Williams Martini Racing. 3 November 2016.


Nomadland is 'n Amerikaanse dramafilm uit 2020 wat geskryf en geregisseur is deur Chloé Zhao. Die film is geïnspireer deur die gelyknamige nie-fiksieboek van die skryfster Jessica Bruder. Die hoofrolle word vertolk deur Frances McDormand en David Strathairn. Nomadland is tydens die Venesiaanse Rolprentfees van 2020 bekroon met die Goue Leeu, die prys vir die beste film. Wanneer 'n middeljarige vrou deur die finansiële krisis van 2007–2008 (Groot Resessie) haar loopbaan en besittings verloor, besluit sy om soos 'n hedendaagse nomade met 'n minibus deur die Westelike Verenigde State te reis. Frances McDormand as Fern David Strathairn as Dave Linda May as Linda May Charlene Swankie as Swankie Bob Wells as Homself Derek Endres as Derek Peter Spears as Peter Tay Strathairn as James In 2017 het die skryfster Jessica Bruder die boek getiteld Nomadland: Surviving America in the Twenty-First Century vrygestel. Dit is nie-fiksie werk wat die uitwerking van die kredietkrisis van 2007-2008 op Amerikaanse werkers beskryf, en hoe hulle daardeur gedwing is om as hedendaagse nomade en werksoekers rond te swerf. Die regte op die boek is in 2017 aan die aktrise Frances McDormand en die vervaardiger Peter Spears verkoop.


Ktesifon (Persies: تیسفون; Grieks: Κτησιφῶν) was 'n antieke stad aan die oostelike oewer van die Tigrisrivier en sowat 35 km suidoos van die hedendaagse Bagdad. Dit was langer as 800 jaar die hoofstad van Iran, ook bekend as Persië, in die tyd van die Partiese en Sassanidiese Ryk. Ktesifon het in 'n ryk kommersiële sentrum van meer as 600 000 mense ontwikkel en was vol kerke, sinagoges, Boeddhiste-, Zoroastristiese en Mitraïstiese tempels sowel as leidende universiteite en ander opvoedingsinstellings wat met die omringende stede aan albei oewers van die rivier, soos die Hellenistiese stad Seleukië, saamgesmelt het. Daar is soms na Ktesifon en die omgewing verwys as "Die Stede" (Aramees: Mahuza; Arabies: المدائن, al-Mada'in). Sommige skrywers het dit in die laat 6de en vroeë 7de eeu beskryf as "die grootste stad ter wêreld". Tydens die Romeins-Partiese Oorloë het Ktesifon drie keer in die hande van die Romeine geval. Ná die Moslemse inval het die stad verval en teen die einde van die 8ste eeu was dit ontvolk.


Lando Norris (* 13 November 1999) is 'n Britse professionele motorrenjaer wat tans vir die McLaren-span aan Formule Eenrenne deelneem. * Seisoen nog aan die gang.


Natuur Natuur, in die breedste sin van die woord, verwys na die natuurlike, fisiese, of materiële wêreld, en ook lewe in die algemeen. Sodanig word die natuur en natuurlike van die bonatuurlike onderskei. Die woord "natuur" is afgelei van die Latynse woord natura, wat "essensiële eienskappe" of "aangebore ingesteldheid" beteken, en in antieke tye letterlik "geboorte" beteken het. Vandag word dit egter algemeen gebruik om na die wildernis of geologie te verwys. Die natuur omvat plante, diere, ekosisteme, die prosesse wat met lewelose objekte geassosieer word, die natuurwette waarvolgens dinge ontstaan en verander, soos die weer en landoppervlak, asook die materie en energie waaruit dit alles bestaan. Hoewel die mens self tot die natuur behoort, word die menslike invloed (kultuur en kunsmatige omgewing) nie tot die natuur gereken nie. Wikimedia Commons het meer media in die kategorie Natuur. Wikiwoordeboek het 'n inskrywing vir natuur. Hierdie artikel is ’n saadjie. Voel vry om Wikipedia te help deur dit uit te brei.


Zambië (Engels: Zambia), amptelik die Republiek Zambië (Engels: Republic of Zambia), is 'n republiek in die noorde van Suider-Afrika wat geheel en al deur ander lande omring word (landingeslote land). Volgens sy oppervlakte die 38ste grootste land ter wêreld, maar sy geskatte bevolking van 17,3 miljoen, is slegs die 65ste grootste ter wêreld. Dit word deur die Demokratiese Republiek die Kongo, Tanzanië, Malawi, Mosambiek, Zimbabwe, Botswana, Namibië en Angola begrens. Die hoofstad en grootste stad is Lusaka met 1,7 miljoen inwoners, drie keer meer as Ndola en Kitwe, onderskeidelik die tweede en derde grootste stede, albei in die Koperstreek. Die meeste inwoners woon in 'n strook weerskante van die hoofpad en -spoorlyn, wat strek van Livingstone in die suide, oor Lusaka tot in die Koperstreek. Zambië word reeds duisende jare lank bewoon deur jagter-versamelaars en nomadiese stamme. Ná sporadiese besoeke deur Europese verkenners van die begin van die 18de eeu af het die Britte Zambië geleidelik opgeëis en laat in die 19de eeu beset as die protektoraat Noord-Rhodesië, wat aanvanklik geadministreer is deur British South Africa Company.


Roz Ryan (gebore 7 Julie 1951) is 'n Amerikaanse aktrise en vervaardiger. Sy is bekend vir haar rolle in die rolprente Hercules (1997) en The Invention of Lying (2009), en in die televisiereekse JAG (1995) en Hercules (1998). 1997: Hercules 2001: Nikita Blues 2007: Divine Intervention 2009: The Invention of Lying 1986: Amen 1995: JAG 1997: The Good News 1998: Hercules 2001: Danny 2003: All About the Andersons 2008: The Marvelous Misadventures of Flapjack 2012: The Rickey Smiley Show Nowhere USA Roz Ryan in die Internet-rolprentdatabasis


Uganda (somtyds in Afrikaans en Nederlands: Oeganda), amptelik die Republiek Uganda, is 'n landingeslote land in Oos-Afrika. Dit word begrens in die ooste deur Kenia, in die noorde deur Suid-Soedan, in die weste deur die Demokratiese Republiek van die Kongo, in die suidweste deur Rwanda en in die suide deur Tanzanië. Uganda is die wêreld se tweede mees bevolkte landingeslote land naas Ethiopië. Die suidelike deel sluit 'n aansienlike deel van die Victoriameer in wat met Kenia en Tanzanië gedeel word. Uganda is in die Groot Mere van Afrika-streek. Die land is ook geleë aan die Nylrivier, en het 'n afwisselende, maar oor die algemeen 'n wisselende ewenaarklimaat. Uganda ontleen sy naam van die Buganda-koninkryk, wat 'n groot deel van die suide van die land, insluitende die hoofstad, Kampala, insluit. Die mense van Uganda was tot 1700 tot 2300 jare gelede jagter-versamelaars, toe die Bantoesprekende-bevolkings na die suidelike dele van die land migreer het. Aan die begin van 1894 is die land as 'n protektoraat van die Verenigde Koninkryk regeer wat administratiewe wetgewing oor die hele gebied ingevoer het.


'n Ellips is kortliks 'n ovaal: 'n figuur soos ’n sirkel, maar met twee kante wat effens langer en platter is. 'n Lyn wat die verste punte verbind, word die groot, hoof- of lengteas genoem. 'n Lyn wat die naaste punte verbind, word die klein, kort- of breedteas genoem. In wiskunde is 'n ellips die lokus van punte op 'n vlak waar die some van die afstande van enige punt op die kromme na twee vaste punte konstant is. Die twee vaste punte word die brandpunte genoem. As 'n keëloppervlak deur 'n vlak gesny word en nie deur die keël se basis gaan nie, is die snyding tussen die keël en die vlak 'n ellips. 'n Eenvoudige bewys dat die bogenoemde twee beskrywings ekwivalent aan mekaar is, kan met Dandelinsfere gedoen word.


Antiope was in die Griekse mitologie die dogter van die riviergod Asopos, volgens Homeros. Haar skoonheid is raakgesien deur Zeus, wat hom soos ’n sater vermom en haar verkrag het. Daarna het Epopeus haar ontvoer en geweier om haar te laat gaan totdat haar oom, Lukos, hom gedwing het. Op pad huis toe het Antiope die lewe geskenk aan ’n tweeling, Amfion en Zetos. Amfion was Zeus se seun en Zetos die seun van Epopeus. Albei is by ’n veewagter gelos om grootgemaak te word. In Thebe is Antiope toe deur Dirke, die vrou van Lukos, getreiter en sy het na Eleuterai ontsnap. Daar het sy onwetend skuiling gevind in die huis waar haar twee seuns as veewagters gewoon het. Hier is sy ontdek deur Dirke, wat ’n fees daar kom bywoon het. Sy het die twee seuns beveel om Antiope aan die horings van ’n wilde bul vas te bind. Net toe hulle dit wou doen, het die ou veewagter wat hulle grootgemaak het, sy geheim onthul. Die seuns het Dirke toe aan die bul vasgebind omdat sy hul ma so wreed behandel het.


Aishwarya Rai Bachchan (Tulu: ಐಶ್ವರ್ಯಾ ರೈ, gebore 1 November 1973 in Mangalore, Karnataka) is 'n Indiese model en aktrise. In 2009 is sy deur Indiese regering met die Padma Shri bekroon, wat die vierde hoogste burgerlike toekenning in Indië is. In 2012 het Rai die Ordre des Arts et des Lettres, 'n toekenning van die regering van Frankryk, ontvang. Sy is deur baie mense as "een van die mooiste vroue op aarde" beskryf. Aishwarya Rai is in 'n Tulu-sprekende Bunt-familie in Mangalore gebore. Sy het die byname 'Ash', 'Aishu' en vir haar familie, 'Gullu'. Sy het 'n 3 jaar ouer broer, Aditya Rai. Sy is op Donderdag, 19 April 2007 met Abhishek Bachchan in Moembaai getroud. Op 16 November 2011 is haar dogtertjie gebore. Voordat sy 'n aktrise geword het, was sy 'n student van argitektuur en 'n model. Sy praat baie tale: Engels, Hindi, Urdu, Kannada, Tamil, en Marathi; Haar moedertaal is Tulu, wat deur sowat twee miljoen mense gepraat word.


Die Internet Archive is 'n Amerikaanse digitale biblioteek met die verklaarde missie van "universele toegang tot alle kennis".Dit bied gratis toegang aan die publiek tot versamelings van gedigitaliseerde materiaal, insluitend webwerwe, sagteware, rekenaarspeletjies, musiek, films/video's, bewegende beelde en miljoene boeke. Benewens die argieffunksie, is die Archive 'n aktivisorganisasie, wat pleit vir 'n gratis en oop internet. Sedert Desember 2020, bevat die Internet Archive meer as 28 miljoen boeke en tekste, 6 miljoen films en video's, 600,000 sagteware programme, 15 miljoen oudio lêers, en 492 miljard webbladsye in die Wayback Machine. Die Internet Archive stel die publiek in staat om digitale materiaal op te laai en af te laai na sy datakluster, maar die grootste deel van die data word outomaties versamel deur sy webkruiper, wat werk om soveel as moontlik van die openbare web te bewaar. Sy web-argief, die Wayback Machine, bevat honderde miljarde kopies van webblaaie. Die Internet Archive hou ook toesig oor een van die wêreld se grootste boekdigitaliseringsprojekte. Project Gutenberg "Internet Archive Frequently Asked Questions". Internet Archive.


Alden Ehrenreich (gebore 22 November 1989) is 'n Amerikaanse akteur. Hy is bekend vir sy rolle in die rolprente Stoker (2013), Beautiful Creatures (2013), Hail, Caesar! (2016), en Solo: A Star Wars Story (2018). 2009: Tetro 2013: Stoker 2013: Beautiful Creatures 2015: Running Wild 2016: Hail, Caesar! 2017: The Yellow Birds 2018: Solo: A Star Wars Story 2011: Dior: Miss Dior 2016: Directing Hollywood 2016: An Era of Glamour Alden Ehrenreich in die Internet-rolprentdatabasis


Hailee Steinfeld (gebore 11 Desember 1996) is 'n Amerikaanse aktrise. Sy is bekend vir haar rolle in die rolprente True Grit (2010), Ender's Game (2013), Pitch Perfect 2 (2015), en The Edge of Seventeen (2016). 2010: True Grit 2013: Ender's Game 2013: Romeo & Juliet 2013: Begin Again 2013: Hateship Loveship 2014: 3 Days to Kill 2014: The Keeping Room 2015: Pitch Perfect 2 2015: 10,000 Saints 2016: The Edge of Seventeen 2016: Term Life 2018: Spider-Man: Into the Spider-Verse 2018: Bumblebee 2019: Dickinson 2015: MTV Movie Awards Red Carpet 2016: Nickelodeon HALO Awards 2016 2016: Billboard Women in Music 2016 2014: The Making of 3 Days to Kill 2015: Shawn Mendes & Hailee Steinfeld: Stitches, Acoustic Version 2015: Hailee Steinfeld: Love Myself 2015: Hailee Steinfeld: Love Myself - Acoustic Version 2016: Hailee Steinfeld & DNCE: Rock Bottom 2016: Hailee Steinfeld & Grey Feat. Zedd: Starving 2017: Hailee Steinfeld: Most Girls 2017: Hailee Steinfeld feat.


Jessica Phyllis Lange (gebore op 20 April 1949) is ’n Amerikaanse aktrise wat in rolprente, die teater en op televisie verskyn het. Sy het onder meer twee Oscars, drie Emmys en vyf Golden Globes gewen. Die tydskrif Entertainment Weekly het haar in 1998 gelys as een van die 25 grootste aktrises van die 1990's. Lange is ontdek terwyl sy deeltydse modelwerk gedoen het. Sy het haar rolprentdebuut in 1976 in King Kong gemaak en daarvoor haar eerste Golden Globe gewen. In 1982 was sy die eerste aktrise in 40 jaar wat in dieselfde jaar twee Oscar-benoemings gekry het: sy het haar tweede Golden Globe en die Oscar vir beste vroulike byspeler gewen vir haar rol as ’n sepiester in Tootsie, en is vir ’n Oscar vir beste aktrise benoem vir haar vertolking van die gekwelde aktrise Frances Farmer in Frances. Lange het ook Oscar-benoemings gekry vir Country (1984), Sweet Dreams (1985) en Music Box (1989), voordat sy ’n Oscar en haar derde Golden Globe gewen het vir die rol van ’n huisvrou met bipolêre gemoedsteuring in Blue Sky (1994).


Ben Stiller (gebore 30 November 1965) is 'n Amerikaanse akteur, vervaardiger, regisseur en draaiboekskrywer van Joodse afkoms. Hy is bekend vir sy rolle in die rolprente There's Something About Mary (1998), Zoolander (2001), Tropic Thunder (2008), en The Secret Life of Walter Mitty (2013).


George Herbert Walker Bush (12 Junie 1924 – 30 November 2018) was 'n Amerikaanse politikus van die Republikeinse Party. Hy het van 1989 tot 1993 as die 41ste president van die Verenigde State van Amerika gedien. Hy word veral onthou vir sy belofte voor die presidentsverkiesing dat hy nie belasting sou verhoog nie. Sy woorde was: "Read my lips — no new taxes". Nadat hy president geword het, het hy wel sommige belastings verhoog. Sy presidentskap word ook onthou vir die Golfoorlog teen Irak in 1990–1991. Ná sy presidentskap het hy homself grotendeels van die openbare lewe onttrek. Hy is die vader van die 43ste Amerikaanse president, George W. Bush. George H.W. Bush is net enkele maande na sy vrou, Barbara Bush, op 30 November 2018 oorlede. HAT Taal-en-feitegids, Pearson, Desember 2013, ISBN 978-1-77578-243-8 Nagourney, Adam (30 November 2018). "George Bush, 41st President, Dies at 94". The New York Times (in Engels). Geargiveer vanaf die oorspronklike op 1 Desember 2018. Besoek op 1 Desember 2018. Wikimedia Commons het meer media in die kategorie George H.W. Bush.


'n Keiser is 'n manlike monarg en leier van 'n keiserryk. Keiserin is die vroulike eweknie. Die titel is afkomstig van die latynse Caesar afkomstig van Gaius Julius Caesar. ’n Keiser word beskou as hoër as 'n koning. Van die lande soos die Duitse Keiserryk en die Keiserryk Oostenryk was in hul geheel onder die gesag van 'n keiser, terwyl enkele dele van die lande as 't ware koninkryke gevorm het en dus deur konings beheer is. Byvoorbeeld was die Koninkryk Pruise deel van die Duitse Keiserryk en die Pruisiese koning was in personele unie gelyktydig keiser van die Duitse Ryk, terwyl lande soos Beiere, Sakse en Württemberg hul eie konings gehad het. In Oostenryk-Hongarye was die Keiser van Oostenryk gelyktydig koning van Hongarye. 'n Keiser kom gewoonlik aan bewind wanneer een van sy ouers sterf. In sommige lande stem mense vir 'n nuwe keiser vanuit 'n lys van kandidate. Die enigste oorblywende keiser in die wêreld vandag is die Keiser van Japan.


Palladium is 'n chemiese element met die simbool Pd en atoommassa van 46. Dit is 'n seldsame silwerwit oorgangsmetaal uit die platinumgroep en waarvan die chemiese eienskappe ooreenkomste met platinum toon. Dit is in 1803 in platinumertse ontdek deur William Hyde Wollaston en na die asteroïde Pallas vernoem. Palladium word gewoonlik as 'n vrye metaal in legering met ander platinumgroepmetale aangetref. Dit word kommersieel ontgin vanuit koper-nikkelertse. Palladium het 'n groot affiniteit vir waterstof en kan soveel as 900 keer sy eie volume van die gas absorbeer. Palladium-metaal en sy komplekse word dikwels in katalisatore gebruik soos in die geval van katalitiese omsetters in motors, palladium op koolstof wat in organiese chemie en ander verbindingsreaksies gebruik word. Dit is 'n edelmetaal wat soms in juweliersware gebruik word en word met die ISO valutakode XPD aangedui. Palladium het onlangs baie belangstelling by beleggers laat ontstaan. Vroeg in 2007 is verskeie Effekte verhandelde fondse met fisiese palladium as rugsteuning geloods, onder andere die London ETF Security Geargiveer 18 Oktober 2007 op Wayback Machine en die ZKB Palladium ETF[dooie skakel]. Palladium is deur William Hyde Wollaston in 1803 ontdek.


Die Bell 427 is 'n tweemotorige, meerdoelige, ligte helikopter wat ontwerp en vervaardig is deur Bell Helicopter en Samsung Aerospace Industries. Dit is in produksie vervang deur die groter Bell 429. Bell het verskeie inkarnasies van 'n tweelingweergawe van sy suksesvolle Bell 206-reeks probeer, waaronder die doodgebore Bell 400 en 440 in die middel van die 1980's, en die beperkte produksie Bell 206LT TwinRanger in die vroeë 1990's. Bell se oorspronklike konsep vir die vervanging van die 206LT TwinRanger was die Bell 407T, 'n relatief eenvoudige tweemotorige ontwikkeling van die Bell 407 met twee Allison 250-C22B-enjins. Bell het egter tot die gevolgtrekking gekom dat die werkverrigting van die 407T onvoldoende sou wees. Die maatskappy het begin met die ontwikkeling van 'n nuwe ligte tweeling, in vennootskap met die Suid-Koreaanse Samsung Aerospace Industries. In Februarie 1996 kondig Bell sy Model 427 aan by die Heli Expo in Dallas. Die Bell 427 was die eerste vliegtuig van die onderneming wat volledig op 'n rekenaar ontwerp is. Die Bell 427 se nooiensvlug was op 11 Desember 1997 gewees.


Asbes is 'n delfbare mineraal wat in verskeie vorms voorkom. Die mineraal is draderig en onbrandbaar. In Suid-Afrika kom asbes voor as krosidoliet of blouasbes, serpentynasbes, amosiet of bruinasbes, en tremoliet. Asbes word verwerk om onder andere gegolfde dakplate te maak, geute en afvoerpype, voorskote vir fabriekswerkers en remskoene. Asbes is 'n karsinogeen, 'n kankerwekkende stof. Asbes staan ook bekend as garingklip. Persone wat landurig blootgestel word aan asbesstof onwikkel later asbestose, 'n kanker in die longe. Een van die bekendste asbesmyne in Suider-Afrika is die Havelockmyn met sy kabelspoor te Bulembu in eSwatini. Die myn is gesluit. Ensiklopedie van Suidelike Afrika, Eric Rosenthal, 1967. Hierdie artikel is ’n saadjie. Voel vry om Wikipedia te help deur dit uit te brei.


Kevin Starr Amerikaanse geskiedkundige, skrywer en staatsbibliotekaris van Kalifornië Akademiese opleiding Universiteit van San Francisco (B.A. in 1962) Harvard-universiteit (M.S. in 1965, PhD in 1969) Universiteit van Kalifornië te Berkeley (M.S. in 1974) Leerstoel Geskiedenis Universiteit van Kalifornië (USC), Los Angeles Bekende werke Americans and the California Dream Toekennings National Humanities Medal (2006) deur pres. George W. Bush Handtekening Kevin Owen Starr (San Francisco, 3 September 1940, † 14 Januarie 2017) was 'n Amerikaanse geskiedkundige wat vanaf 1989 tot sy afsterwe in 2017 'n leerstoel in geskiedenis aan die Universiteit van Suid-Kalifornië (USC) te Los Angeles en tussen 1994 en 2004 ook die amp van Kaliforniese staatsbibliotekaris beklee het. Star, wat uit 'n beskeie agtergrond gekom het, het bekendheid verwerf as die skrywer van 'n omvattende boekreeks oor die geskiedenis van Kalifornië wat in agt boekdele gepubliseer is en onder die gesamentlike titel Americans and the California Dream bekendstaan. Kevin Starr het sy tyd tussen San Francisco en Los Angeles verdeel. Hy was getroud met Sheila Gordon.


Isaac Stern (21 Julie 1920 – 22 September 2001) was 'n Amerikaanse violis. Sonning Toekenning (1982; Denemarke) Wolf Prys Kennedy Center Honors (1984) Grammy Toekenning vir Beste Instrumentale Solisuitvoering (met orkes) (1962, 1963, 1965, 1982) Grammy Toekenning vir Beste Kamermusiek Opvoering (1971, 1992) Nasionale Medalje van Kuns (1991) Presidensiële Vryheidsmedalje (1992) Polar Musiekprys (2000; (Swede) Commandeur de la Légion d'honneur (1990) Goue medalje van die Koninklike Filharmoniese Genootskap (1991) Carnegie Hall Midtown Manhattan, New York: hoof ouditorium vernoem na Isaac Stern in 1997. In 2012 was 'n straat in Tel Aviv vernoem na Stern. Noam Ben Zeev (1 November 2012), "New Tel Aviv street to honor Isaac Stern." Haaretz Daily. Opgespoor op 6 Junie 2013. Lifetime Honors – National Medal of Arts - Geargiveer op 4 Maart 2010 by die Wayback Machine George Bush Presidential Library & Museum Noam Ben Zeev (1 November 2012), "New Tel Aviv street to honor Isaac Stern." Haaretz Daily. Opgespoor 6 Junie 2013


Yeovil (uitgespreek JOU-wil) is 'n dorp met 'n bevolking van 60 000 (2001) in die Engelse graafskap van Somerset. Hierdie artikel is ’n saadjie. Voel vry om Wikipedia te help deur dit uit te brei.


Tara Strong (gebore 12 Februarie 1973) is 'n Amerikaanse aktrise, vervaardiger, en skryfster. Sy is bekend vir haar rolle in die rolprente Batman: The Killing Joke (2016) en My Little Pony: The Movie (2017), en in die televisiereekse The Powerpuff Girls (1998) en The Fairly OddParents (2001). 2000: Rugrats in Paris: The Movie 2000: Clayton 2002: The Powerpuff Girls Movie 2011: Wow! Wow! Wubbzy! Egg-Cellent Easter 2012: Strange Frame: Love & Sax 2012: Delhi Safari 2012: Bratz: Desert Jewelz 2013: My Little Pony: Equestria Girls 2014: My Little Pony: Equestria Girls - Rainbow Rocks 2015: My Little Pony: Equestria Girls - Friendship Games 2015: Back to the Jurassic 2016: Batman: The Killing Joke 2016: My Little Pony: Equestria Girls - Legend of Everfree 2017: My Little Pony: The Movie 2017: Gnome Alone 2018: Teen Titans Go!


Keramiek is 'n versamelnaam vir alle voorwerpe wat uit klei gevorm en na droging aan 'n hoë temperatuur blootgestel word sodat 'n reaksie in tree wat nie onmerkbaar is nie. Die klei wat gebruik word, besit die eienskap dat dit deur die byvoeging van 'n bietjie water breibaar word, en deur die byvoeging van meer water in klein deeltjies opbreek en vloeibaar word. Die hardheid, poreusheid, kleur en toepassingsmoontlikhede van keramiek hang af van die samestelling van die kleisoort, die hoogte van die temperatuur waarby dit gebak word en die baktyd daarvan. Een of meer lae glasuur wat by 'n hoë temperatuur smelt en aan die klei heg, kan op die voorwerp aangebring word. Die voorwerp se oppervlak kry hierdeur 'n ander kleur en word waterdig. Reeds in prehistoriese tye is voorwerpe uit klei vervaardig, meestal gebruiksvoorwerpe soos potte. In die verskillende kulture is verskillende metodes ontwikkel om die klei te vorm en te versier. Die belangrikste grondstof vir die vervaardiging van keramiese produkte is klei, wat hoofsaaklik uit alkalisilikate bestaan.


'n Diktator is die alleenheerser van 'n land (soortgelyk aan 'n koning). Diktators het absolute mag en gebruik meestal geweld en vrees om hulself en hul vriende in die magsposisie te hou. 'n Diktator kan sonder raadpleging met of goedkeuring van ander wette uitvaardig. 'n Land wat deur 'n diktator regeer word, word 'n diktatorskap of 'n diktatuur genoem. Enkele voorbeelde van diktators ter illustrasie: Adolf Hitler, Führer van Nazi-Duitsland. Idi Amin, ontslape president van Uganda van 1971–1979. Robert Mugabe, ontslape president van Zimbabwe van 1980–2017. Kim Jong-un, leier van Noord-Korea se Kommunistiese Party. Aleksandr Loekasjenko, die president van Wit-Rusland sedert 20 Julie 1994. Mao Zedong, kommunistiese rewolusionêr en president van China van 1954–1959. Diktatorskap Outoritarisme Romeinse diktator Tiran Totalitarisme Wikimedia Commons het meer media in die kategorie Diktator. Hierdie artikel is ’n saadjie. Voel vry om Wikipedia te help deur dit uit te brei.


Alessandro Santos (gebore 20 Mei 1977) is 'n voormalige Japannese sokkerspeler. Hy het vir die Japanse nasionale sokkerspan uitgedraf. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Boulder is stad in die deelstaat Colorado ongeveer 38 km noordwes van Denver. Die administratiewe setel van Boulder County is hier geleë. Oos van die stad is vlasktes en wes is die Rotsgebergte. Die eerste nedersetting is hier gestig in 1859 deur goudprospekteerders. Dit het in 1871 dorpstatus verkry. Goud, silwer, wolfram en steenkool kom in die area voor maar word nie ontgin nie. Collier's Encyclopedia, Crowell-Collier Educational Corporation, Volume 4, Bladsy 427. Hierdie artikel is ’n saadjie. Voel vry om Wikipedia te help deur dit uit te brei.


Die jaar 1492 was 'n skrikkeljaar wat volgens die Gregoriaanse kalender op 'n Vrydag begin het. Dit was die 92ste jaar van die 15de eeu n.C. In teenstelling met gewone jare het die jaar 366 dae en 'n 29 Februarie gehad. 2 Januarie – Rodrigo Borgia (later Pous Alexander VI) vier die verowering van Grenada met 'n stiergeveg in Rome. 23 Maart – Giovanni de' Medici (later Pous Leo X) word toegelaat tot die kollge van kardinale. 31 Mei – Die Heilige Lans word plegtig deur Pous Innocentius VIII in Rome ontvang. 11 Augustus – Pous Alexander VI volg Pous Innocentius VIII op as pous van die Rooms-Katolieke Kerk. 26 Augustus – Pous Alexander VI word gekroon deur kardinaal Francesco Todeschini Piccolomini. 31 Augustus – Pous Alexander VI stel sy eerste kardinaal aan, sy neef Juan de Borja Lanzol de Romani, aartsbiskop van Monreale. 12 Oktober – Christophorus Columbus bereik die Bahamas-argipel en ontdek daarmee die Amerikas. 5 Desember – Christophorus Columbus word die eerste Europeër wat voet aan wal sit op die eiland Hispaniola (nou Haïti en die Dominikaanse Republiek).


Om met die helm gebore te wees, verwys na die geval waar 'n kind met die vrugwatersak oor die kop of gesig gebore word. In Duits staan dit as 'n Glückshaube (letterlik "Gelukskappie") bekend. Die taai fetale membraan van die vrugwatersak is deursigtig/wit, sodat die kontoere van die baba se gesig dofweg gesien kan word. Die vrugwatersak is skadeloos en kan maklik onmiddellik na geboorte deur die vroedvrou of dokter verwyder word. Om met die helm gebore te wees gebeur selde, in minder as 1 in 80 000 geboortes. Dié statistiek sluit geboortes in waar die vrugwatersak nog gedeeltelik aan die kop kleef, en dus nie net egte "helms" nie. Om met 'n ongerepte vrugwatersak oor die kop gebore te word is dus nog meer ongewoon. Die meeste sulke geboortes geskied voortydig. 'n Vrugwatersak-helm is skaars, maar glad nie onbekend nie. In die middeleeue is die helm as 'n teken van geluk en as 'n goeie voorteken beskou; dat die kind vir grootheid van gees en grootmoedigheid uitverkore is, of met begaafde welsprekendheid toegerus sal wees.


Die Wêreldwye web (afgekort as WWW of W3, algemeen bekend as "die web" of die "inligting supersnelweg"), is 'n globale stelsel van geskakelde HTML-bladsye wat oor die Internet gelees kan word. 'n Webblaaier word gebruik om hierdie webbladsye wat teks, prente, beelde en video's bevat oop te maak. Deur op die skakels in die bladsye te kliek kan daar van een bladsy na 'n volgende genavigeer word. Die web is in 1989 deur Tim Berners-Lee by CERN in Geneva, Switserland ontwerp. Sir Tim Berners-Lee het 'n nuwe taal, genaamd HTML geskep. Webwerwe is saamgestel uit bladsye wat in HTML geskryf is. Webblaaie wat nie op die Internet beskikbaar is nie, is nie deel van die Wêreldwye web nie. Om die wêreldwye web te sien het mens 'n rekenaar of selfoon nodig wat oor 'n webblaaier beskik. Daarnewens het mens het ook toegang tot die Internet nodig. "World Wide Web Consortium" (in Engels). Geargiveer vanaf die oorspronklike op 11 Junie 2020. The World Wide Web Consortium (W3C)... Hierdie artikel is ’n saadjie.


Donn Fulton Eisele (23 Junie 1930 – 2 Desember 1987) (Kolonel, Amerikaanse Lugmag), was 'n Amerikaanse Lugmagoffisier, toetsvlieënier en Nasa-ruimtevaarder. Hy was in 1968 in beheer van die beheermodule tydens die Apollo 7-missie. Nadat hy Nasa en die lugmag se diens verlaat het, word hy die vredekorpsdirekteur vir Thailand voordat hy die privaatsektor betree. Wikimedia Commons het meer media in die kategorie Donn F. Eisele. Hierdie artikel is ’n saadjie. Voel vry om Wikipedia te help deur dit uit te brei.


Saters (Grieks: Σάτυροι, Satiroi) in die Griekse mitologie is ’n groep manlike geselle van Pan en Dionysus wat in die berge en woude hou — vroulike saters is later deur digters bedink. Hulle word dikwels verbind met wellus en word meestal uitgebeeld met permanente ereksies. Die hoof van die saters was Silenus, ’n minder belangrike god wat (nes Hermes en Priapus) met vrugbaarheid verbind is. Saters word op kruike uitgebeeld as sterk gebou met plat neuse, groot gepunte ore, lang krulhare en volbaarde. Hulle het hul bok-agtige voorkoms gekry van ’n latere Romeinse samesmelting met Faunus, ’n sorgelose natuurgees met dieselfde eienskappe wat met die Griekse god Pan verbind is. Saters word dus in Latynse letterkunde dikwels beskryf as wesens met die bolyf van ’n man en die onderlyf en stert van ’n bok], in teenstelling met Griekse beskrywings van saters met die stert van ’n perd. Saters word dikwels in Romeinse kunswerke uitgebeeld met bokhorings. Saters word beskryf as ondeund maar skaam, gevaarlik maar lafhartig. Hulle hou van vroue en wyn en is gereed vir enige fisieke plesier.


Lenín Boltaire Moreno Garcés (Spaans: [leˈnim bolˈtajɾe moˈɾeno ɣaɾˈses]; * 19 Maart 1953 in Nuevo Rockefuente, Ecuador) is sedert 24 Mei 2017 die president van Ecuador. Hy is ook die leier van die sosialistiese party Alianza PAIS (AP). Sy termyn eindig 23 Mei 2021 en word dan opgevolg deur Guillermo Lasso. Moreno is in 1998 in 'n roofpoging geskiet en het daarna 'n rolstoel gebruik. Vanweë sy voorspraak vir mense met gestremdhede is hy benoem vir die Nobelprys vir Vrede in 2012. Volgens die New York Times het Moreno, toe hy op 24 Mei 2017 sy amp aanvaar, die wêreld se enigste dienende staatshoof geword wat 'n rolstoel gebruik het. "Encuestadora: la popularidad de Lenín Moreno toca fondo". www.expreso.ec. Besoek op 12 Februarie 2020. United Nations (19 Desember 2013). "Secretary-General Appoints Lenín Voltaire Moreno Garces of Ecuador Special Envoy on Disability and Accessibility" (in en-US). Persberig. https://www.un.org/press/en/2013/sga1446.doc.htm. Besoek op 20 Februarie 2017.  Londoño, Ernesto (7 April 2017). "Ecuador Elects World's Only Head of State in a Wheelchair".


Die Menslike-ontwikkelingsindeks (MOI, Engels: Human Development Index (HDI)) is 'n vergelykende maatstaf van lewensverwagting, geletterdheid, opvoeding, en lewenstandaard vir al die lande van die wêreld. Dit bied 'n standaard wyse om welstand te meet, veral kinderwelstand. Dit word gebruik om te bepaal en aan te dui of 'n land ontwikkelde, ontwikkelende, of onderontwikkelde land is en om die impak wat ekonomiese beleide op lewensgehalte het, te meet. Die indeks is in 1990 deur die Indiese Nobelpryswenner Amartya Sen, Pakistanse ekonoom Mahbub ul Haq, met ondersteuning van Gustav Ranis van Yale Universiteit en Lord Meghnad Desai van die London School of Economics ontwikkel en word sedertdien deur die ontwikkelingsprogram van die Verenigde Nasies in die organisasie se jaarlikse menslike-ontwikkelingsverslag gebruik. Hoewel dit deur Sen as 'n "growwe meting", beskryf is as gevolg van die beperkings daarvan, vestig dit nogtans aandag op aspekte van ontwikkelings wat nie deur per capita-inkomste gedek word nie. Die indeks meet gemiddelde prestasie in 'n land in drie basiese dimensies van menslike ontwikkeling: 'n Lang en gesonde lewe soos gemeet deur lewensverwagting met geboorte.


Macbeth (volle titel The Tragedy of Macbeth) is een van William Shakespeare se bekendste dramas en ook sy kortste tragedie. Dit word gereeld in beroeps- en amateurteaters reg oor die wêreld opgevoer. Die toneelstuk is losweg gegrond op die geskiedkundige relaas van Koning Macbeth van Skotland deur Raphael Holinshed en die Skotse filosoof Hector Boece. Die drama word oor die algemeen beskou as 'n tipiese verhaal oor die gevare van grootheidswaan en verraad. Daar word vermoed dat dit in 1606.die eerste keer opgevoer is. Dit dramatiseer die skadelike fisieke en sielkundige gevolge van politieke ambisie vir diegene wat mag om sy eie ontwil soek. Macbeth is in Afrikaans vertaal deur Eitemal en is in 1965 onder dieselfde titel vir die eerste keer uitgegee. In die wêreld van teaterkuns glo sommige dat die drama vervloek is, en om nie sy titel binne 'n teater hardop te noem nie, maar eerder daarna as "The Scottish Play" te verwys. In die loop van baie eeue het die toneelstuk van die bekendste akteurs tot die rolle van Macbeth en Lady Macbeth gelok. Dit is aangepas by film, televisie, opera, romans, strokiesprente en ander vorms van media.


Anna Achmatowa (Russies en Oekraïens: А́нна Ахма́това;23 Junie [O.S. 11 Junie] 1889 – 5 Maart 1966) was ’n modernistiese digter in Rusland en die Sowjetunie. Sy is gebore as Anna Andrejewna Gorenko (Russies: А́нна Андре́евна Горе́нко; Oekraïens: А́нна Андрі́ївна Горе́нко) en het onder die skuilnaam Anna Achmatowa geskryf. Achmatowa was een van Rusland se mees gerespekteerde skrywers. Haar werk het gewissel van kort liriese gedigte tot ingewikkeld gestruktureerde siklusse soos Requiem (1935–1940), haar tragiese meesterstuk oor die Stalinistiese terreur. Haar styl, wat gekenmerk word deur spaarsame woordgebruik en emosionele selfbeheersing, was merkwaardig oorspronklik en anders as dié van haar tydgenote. Die sterk, helder vroulike stem het aanklank gevind by aanhangers van Russiese gedigte. Haar werke kan in twee tydperke opgedeel word: dié van 1912 tot 1925 en dié van omstreeks 1936 tot met haar dood. Die twee periodes word geskei deur ’n dekade waarin sy min werk gelewer het. Haar werk is veroordeel en gesensor deur Stalinistiese owerhede en dit is merkwaardig dat sy nie geëmigreer het nie, maar in Rusland gebly het as ooggetuie van die destydse gruweldade.


Iwan III of Iwan die Grote (Russies: Иван III Васильевич; 22 Januarie 1440 – 27 Oktober 1505) was die grootprins van Moskou en van "die hele Rusland" (всея Руси). Hy het die grootte van sy land verdriedubbel, die oorheersing van die Goue Horde oor Rusland beëindig, die Moskouse Kremlin laat herstel en die fondament gelê vir die onafhanklike Russiese staat. Hy was een van die langs regerende heersers in die geskiedenis. Iwan was die oudste seun van Wasili II. Hy was in die laaste jare van sy pa se bewind medeheerser en het hom in 1462 opgevolg. Iwan het die beleid van sy voorgangers voortgesit om die grondgebied van die Russiese volk te verenig. Hy het egter enige gewelddadige konfrontasie met sy bure sover moontlik vermy tot die toestande ten volle in sy guns was. Moskou het teen dié tyd ’n magtige staat geword, terwyl die omringende state swakker geword het. Iwan het 43 jaar lank regeer voor hy op 27 Oktober 1505 oorlede is en deur sy seun Wasili opgevolg is. Sy eerste veldtog was teen Nowgorod, wat by Litaue hulp gevra het.


Sierplante is plante wat vir ornamentele doeleindes geplant word in tuine en landskapsontwerpprojekte of as huisplante. Hulle word gewoonlik vir vertoon geplant, eerder as vir funksionele doeleindes. Sierplante word meestal gegroei vir hul besonderse eienskappe, soos blomme, blare, geur, vrugte, stingels of bas. Soms word ander eienskappe interessant gevind, soos die dorings van Rosa sericea en vetplante. Bome kan ook sierplante wees, soos in ’n tuin of landskapsontwerp, vanweë hul blomme, blare, tekstuur of vorm. Soms is aansienlike werk nodig om ’n sierplant in stand te hou. Vorm- en bonsaiplante moet voortdurend gesnoei word, anders sal hulle hul vorm verloor en gou nie meer sierplante wees nie. Wikimedia Commons het meer media in die kategorie Sierplant. Hierdie artikel is vertaal uit die Engelse Wikipedia


Chief Yowlachie (15 Augustus 1891 – 7 Maart 1966) was 'n Amerikaanse akteur. Hy was bekend vir sy rolle in die rolprente Tonio, Son of the Sierras (1925), Forlorn River (1926), The Girl of the Golden West (1930), en Red River (1948). 1923: Kentucky Days 1925: Tonio, Son of the Sierras 1926: Forlorn River 1926: War Paint 1927: With Sitting Bull at the Spirit Lake Massacre 1930: The Girl of the Golden West 1948: Red River 2016: A Cowboy Christmas with Bob Terry Chief Yowlachie in die Internet-rolprentdatabasis


SuperSport is 'n groep Suid-Afrikaanse TV-kanale waarop sportwedstryde uitsaai word. Hierdie kanale word deur Naspers besit en op MultiChoice se DStv-satellietdiens gebeeldsend. SuperSport verskaf ook sportdekking in verskeie Afrika-lande. Hulle word as die grootste verskaffer van sportdekking in Suid-Afrika, Afrika, en geoordeel aan die hoeveelheid inhoud, die wêreld beskou. SuperSport is by verre die uitsaaier wat die grootste verskeidenheid sportsoorte aanbied. Van die sportsoorte wat algemeen op hulle kanale gesien kan word sluit in: rugby, krieket, sokker, gholf, tennis, motorsport, fietsry, boks, stoei, atletiek en uithou-byeenkomste. Hulle is die wêreld se grootste uitsaaier van lewendige rugby- en krieketwedstryde, asook Premier League-sokkerwedstryde. Meeste programme word in Engels uitgesaai. Sommige wedstryde, soos die groot rugbywedstryde, word van alternatiewe klankbane, waaronder Afrikaanse kommentaar, voorsien. Verskeie wedstryde word ook in hoëdefinisie uitgesaai.


Klimaatneutraliteit is 'n toestand van geen vrystelling van koolstofdioksied, metaan en ander kweekhuisgasse wat skadelik vir die omgewing is. Dit kan bereik word deur klimaatkompensasie: die balansering van gasvrystelling en die verwydering daarvan uit die gemeenskap. Die term koolstofneutraliteit of CO2-neutaliteit word ook gebruik, maar verwys dikwels slegs na koolstofdioksied. Die terme word gebruik in verband met die vrystelling van skadelike gasse wat verbind word met vervoer, energieopwekking, landbou en nywerheid. In beginsel kan enige bedryf of produkvervaardiging klimaatneutraal word. Aardverwarming Koolstofkringloop "What is carbon neutrality and how can it be achieved by 2050? | News | European Parliament". www.europarl.europa.eu (in Engels). 2019-03-10. Besoek op 2020-05-14. Azimuth project: http://www.azimuthproject.org/azimuth/show/HomePage Mathematics of Planet Earth 2013: https://web.archive.org/web/20131022113013/http://mpe2013.org/ "Without the Hot Air", David MacKay, Cambridge University; Nederlandse samevatting: http://www.inference.phy.cam.ac.uk/sustainable/book/translate/synopsisNL.pdf Hierdie artikel is in sy geheel of gedeeltelik uit die Nederlandse Wikipedia vertaal. Hierdie artikel is ’n saadjie. Voel vry om Wikipedia te help deur dit uit te brei.


Hierdie naam is volgens die Oos-Slawiese gebruik; die patroniem is Romanowna en die van is Zacharina-Joerijewa. Vir die dogter van keiser Nikolaas II van Rusland, sien Groothertogin Anastasia Nikolajewna van Rusland. Anastasia Romanowna Zacharina-Joerijewa (Russies: Анастасия Романовна Захарьина-Юрьева) (1530 - 7 Augustus 1560) was die eerste vrou van Iwan die Verskriklike van Rusland en die land se eerste tsarina. Sy was die dogter van die bojaar Roman Joerijewitsh Zacharin-Joerijef, van wie die Romanof-dinastie van Russiese monarge sy naam gekry het, en sy vrou Oeljana Iwanowna. Sy is uit ’n groot groep meisies as bruid vir Iwan gekies. Al die adellike families van Rusland is genooi om hul hubare dogters na die Kremlin te bring sodat Iwan ’n vrou kon kies. Hy en Anastasia is op 3 Februarie 1547 getroud. Hulle het ses kinders gehad: Anna, Maria, Dmitri, Iwan, Jewdokia en Fjodor. Daar word wyd geglo dat Anastasia ’n kalmerende uitwerking op Iwan gehad het. In die somer van 1560 word sy siek en sterf ná ’n lang lyding. Iwan gaan daarna geestelik agteruit; hy glo dat die bojare sy geliefde vrou vermoor het.


Naveen Andrews (gebore 17 Januarie 1969) is 'n Amerikaanse akteur. Hy is bekend vir sy rolle in die rolprente The English Patient (1996), Planet Terror (2007), en Grindhouse (2007), en in die televisiereeks Lost (2004). 1992: Wild West 1996: The English Patient 1996: Kama Sutra: A Tale of Love 1997: True Love and Chaos 1998: Bombay Boys 1999: Drowning on Dry Land 2000: A Question of Faith 2003: Easy 2006: Provoked: A True Story 2007: Planet Terror 2007: Grindhouse 2007: The Brave One 2008: Animals 2013: Diana 2001: The Beast 2004: Lost 2012: Sinbad 2013: Once Upon a Time in Wonderland 2018: Instinct 1992: Double Vision 1996: The Peacock Spring 1998: My Own Country 2000: The Chippendales Murder 2003: Future Tense 2003: 100 Greatest Sexy Moments 2005: Lost: The Journey 2005: Destination Lost 2006: Lost: Revelation 2006: The Lost Survival Guide 2006: Lost: A Tale of Survival 2006: Lost: Reckoning 2007: Lost: The Answers 2008: Lost: The Answers Are Here 2009: Lost: Destiny Calls 2009: Lost: On Location 2009: Lost: The Story of the Oceanic 6 2009: Lost: A Journey in Time 2010: Lost: Final Chapter 2010: Perdidos unplugged: Temporada final 2010: The Cast of 'Lost': Before They Were TV Stars 2015: Sense8: Creating the World 1994: David Bowie: The Buddha of Suburbia 2002: Best of Bowie 2005: Before They Were Lost: Personal Stories and Audition Tapes 2006: Secrets from the Hatch 2006: Fire + Water: Anatomy of an Episode 2006: Lost: 2005 PaleyFest Naveen Andrews in die Internet-rolprentdatabasis


A.J. Cook (gebore 22 Julie 1978) is 'n Kanadese aktrise.


Lyle Bettger (13 Februarie 1915 – 24 September 2003) was 'n Amerikaanse akteur. Hy was bekend vir sy rolle in die rolprente The Greatest Show on Earth (1952), Destry (1954), en Gunfight at the O.K. Corral (1957), en in die televisiereeks Hawaii Five-O (1968). 1950: Union Station 1951: Dear Brat 1951: The First Legion 1952: The Greatest Show on Earth 1953: All I Desire 1953: Forbidden 1953: The Great Sioux Uprising 1953: The Vanquished 1954: Destry 1954: Carnival Story 1954: Drums Across the River 1955: The Sea Chase 1956: The Lone Ranger 1956: Showdown at Abilene 1957: Gunfight at the O.K. Corral 1960: Gundown at Sandoval 1969: Impasse 1957: The Court of Last Resort 1958: Pursuit 1959: Grand Jury 1968: Hawaii Five-O Lyle Bettger in die Internet-rolprentdatabasis


Die Suid-Afrikaanse Lugmag is die lugkomponent van die Suid-Afrikaanse Nasionale Weermag en van sy voorganger die Suid-Afrikaanse Weermag. Die lugmag staan amptelik bekend as die South African Airforce (SAAF) met sy hoofkwartier in Pretoria. Die Suid-Afrikaanse Lugmag is op 1 Februarie 1920 gestig. Die lugmag het in die Tweede Wêreldoorlog en die Koreaanse oorlog diens gedoen. Vanaf 1966 was die lugmag betrokke by die verskaffing van infanterie-ondersteuning in 'n oorlog met 'n lae intensiteit ("die Grensoorlog") in Angola, Suidwes-Afrika (Namibië) en Rhodesië. Namate die oorlog gevorder het, het die intensiteit van lugoperasies toegeneem totdat die lugmag in die laat tagtigerjare verplig was om vegvliegtuie teen Angolese vliegtuie in te span om taktiese meerderwaardigheid in die lug te handhaaf. Na afloop van die Grensoorlog in 1990 is die getalle van die vliegtuie drasties verminder as gevolg van finansiële druk en die staking van vyandelikhede met buurstate. Die SAAF het deesdae 'n beperkte luggevegsvermoë en is gestruktureer vir vredesbewaring, ramphulp en maritieme patrollie. Gedurende die apartheidsera was dit ook bekend onder die Afrikaanse naam Suid-Afrikaanse Lugmag (SALM), 'n afkorting wat nie meer algemeen gebruik word nie.


Saint-Étienne [sɛ̃t‿eˈtjɛn] is die prefektuur (hoofstad) van die Suid-Franse département Loire. Die stad lê suid-wes van Lyon in die Sentraal-Massief, aan die Furan-rivier en aan die voet van die Massif du Pilat (1 432 meter). Saint-Étienne was een van die Franse gasheerstede tydens die Rugbywêreldbeker 2007. Tydens die Rugbywêreldbeker 2023 sal weer wedstryde hier aangebied word. Die stad se naam is die Franse vorm van "Sint-Stefanus", en sy bewoners word derhalwe in Frans Stéphanois genoem. Volgens oorlewerings het die klein plaaslike nedersetting die naam Furanum gedra wat van die Furan-rivier afgelei is. Later is hierdie naam gewysig tot Furania en tot by die Middeleue gebruik. Die oudste dokumente uit die jaar 1258 verwys na die stad as Sancti Stephani de Furano (Frans: Saint-Étienne de Furan). Aangesien Saint-Étienne vir sy wapenvervaardiging bekend gestaan het, is die stad se naam tydens die Franse Rewolusie 'n tyd lank gewysig tot Armeville of Commune d'Armes. Tussen 1969 en 1970 het die stad ná die versmelting van Saint-Étienne met sy buurstad Saint-Victor-sur-Loire die amptelike naam Saint-Étienne-sur-Loire gedra.


Mahalia Jackson (26 Oktober 1911 – 27 Januarie 1972) was 'n Afro-Amerikaanse gospelsangeres. Sy was veral bekend vir haar kragtige, eiesoortige altstem en het een van die invloedrykste gospelsangeresse ter wêreld geword en so die eretitel "Queen of Gospel Music" gekry. Sy het sowat 35 langspelers (meesal by Columbia Records) opgeneem en onder haar kortspelers was talle wat goue status (meer as 'n miljoen verkope) bereik het. Jackson het in 1927 op die ouderdom van sestien uit die Suide van Amerika na Chicago verhuis. Ná haar eerste kerkdiens daar, waartydens sy spontaan haar gunstelinglied, "Hand Me Hand Me Down My Favorite Trumpet, Gabriel" gesing het, is sy genooi om aan te sluit by die kerkkoor van die Baptistekerk Greater Salem. Kort voor lank het sy in talle kerk in die stad en omgewing opgetree saam met die Johnson Gospel Singers, een van die eerste beroepsgospelgroepe. In 1929 ontmoet sy die komponis Thomas A. Dorsey, wat baanbrekerswerk in gospelmusiek gedoen het. Hy het haar musikale raad gegee en in die middel van die volgende dekade het hulle 14 jaar lange verbintenis begin waartydens hulle getoer en Jackson sy liedjies in kerke en op konvensies gesing het.


Oseaanbesoedeling vind plaas wanneer skadelike of potensieel-skadelike stowwe in die oseaan beland. Dit sluit dinge soos chemikalieë, partikels, industriële-, landbou- en huishoudelike afvalstowwe of die verspreiding van indringerorganismes in. Tagtig persent van oseaanbesoedeling kom van die land af. Lugbesoedeling is ook 'n bydraende faktor want daarmee beland gifstowwe of skadelike stowwe in die oseaan. Hierdie besoedeling wat van die land af kom saam met die lugbesoedeling is skadelik vir oseane en die seelewe. Die oseane word dikwels besoedel deur eksterne bronne soos landbou-afvloei, stof en ander afval wat deur die wind aangewaai word. Nutriëntbesoedeling is 'n tipe waterbesoedeling en dit verwys na oormatige plantvoedingstowwe wat in die water beland en skade aanrig. Dit is die hoofoorsaak van die eutrofikasie van oppervlakwater. Dit is veral 'n oormaat stikstof of fosfor in die water wat die groei van alge stimuleer. Baie van die potensieel giftige chemikalieë word deur plankton en bentos (seediertjies op die seebodem) ingeneem. Hierdie diertjies is meestal filtervreters en op hierdie manier word die gifstowwe deel van die oseaan se voedselketting. Van hierdie partikels vorm 'n chemiese verbinding wat totaal sonder suurstof is, en dit veroorsaak dat estuariums of riviermondings anoksies word.


Matt LeBlanc (gebore 25 Julie 1967) is 'n Amerikaanse akteur en vervaardiger. Hy is bekend vir sy rolle in die rolprent Lost in Space (1998) en in die televisiereekse Friends (1994), Joey (2004), en Episodes (2011). 1994: Lookin' Italian 1996: Ed 1998: Lost in Space 2001: All the Queen's Men 2014: Lovesick 1988: TV 101 1991: Top of the Heap 1992: Vinnie & Bobby 1994: Friends 2002: Top Gear 2004: Joey 2011: Episodes 2016: Man with a Plan 2016: Extra Gear 1994: Reform School Girl 2004: Friends: The One Before the Last One - Ten Years of Friends 2015: The Prince 1987: Doll Day Afternoon 1990: Jon Bon Jovi: Miracle 1991: Alanis Morissette: Walk Away 2000: Bon Jovi: Say It Isnot So 2005: Friends Final Thoughts 2005: Friends Gag Reel: Season 9 "Matt LeBlanc Is Not Afraid To Live on the Wild Side". The Late Show with Stephen Colbert (in Engels).


'n Kannabinoïed is 'n uitgebreide klas chemiese verbindings wat met kannabinoïedreseptore in selle bind wat veranderinge veroorsaak in die brein se neurotransmittervrystelling. Kannabinoïede wat natuurlik deur die liggaam van mens en dier geskep word, word geklassifiseer as endokannabinoïede. Fitokannabinoïede kom in die natuur slegs in sekere plante voor, soos die daggaplant (Cannabis) terwyl 'n paar sintetiese kannabinoïede suksesvol kunsmatig deur wetenskaplikes in 'n laboratorium vervaardig is. Die bekendste kannabinoïed is 'n fitokannabinoïed genaamd Delta-9-tetrahidrocannabinol (THC) en is ook die belangrikste psigoaktiewe verbinding van dagga. Cannabinol (CBD) is nog 'n hoofverbinding van die plant. Daar is tot dusver 113 verskillende kannabinoïede uit die daggaplant geïsoleer, elkeen met unieke eienskappe en 'n unieke uitwerking. Sintetiese kannabinoïede omvat verskeie klasse gespesifiseer volgens hul chemiese samestelling. Klassieke kannabinoïede se samestelling vergelyk met natuurlike kannabinoïede terwyl nieklassieke kannabinoïede endokannabinoïede naboots (endokannamimikrie). Voor die 1980's is daar gespekuleer dat die fisiologiese en gedragsveranderende effekte van kannabinoïede nie deur 'n spesifieke selmembraaninteraksie veroorsaak word nie. Daar is met die ontdekking van die eerste kannabinoïedreseptor wel bevind dat kannabinoïede met gespesifiseerde reseptore in selmembrane bind.


Wilhelm Steenkamp (* 7 Februarie 1985, Calvinia) is ’n Suid-Afrikaanse rugbyspeler wat as slot vir die Blou Bulle in die Curriebeker en vir die Bulls in die Superrugbykompetisie gespeel het, voordat hy oorsee vertrek het. Steenkamp het ook in 2006 vir Suid-Afrika se o/21-span uitgedraf en in 2009 vir die Opkomende 'Bokke. Wilhelm Steenkamp by SARugby.co.za


Die Nasionale Party en die Afrikanerparty het voor die verkiesing van 1948 'n ooreenkoms aangegaan dat hulle mekaar in die kiesstryd sou steun. Talle faktore het meegewerk om die regering van genl. Jan Smuts tot 'n val te bring. Twee van die belangrikste was die ekonomiese insinking wat op die Tweede Wêreldoorlog gevolg het sodat kiesers eweseer om "brood en botter" as om beleid vir die N.P. gestem het. Ook het die rassetoestand in die land steeds versleg. Derdens het Smuts 'n swak ministerie aan die roer van sake gesit na die reuse-oorwinning in 1943. B.M. Schoeman voer in sy Parlementêre verkiesings in Suid-Afrika 1910–1976 aan: "Sy kabinet was met die uitsondering van een of twee 'n versameling van onbeholpe administrateurs wat van die geringste taak 'n mislukking gemaak het." Hy skryf die N.P. se dramatiese opkoms en oorwinning (weliswaar met 37,2% van die uitgebragte stemme) ook aan 'n reeks faktore toe. Die nagevolge van die oorlog het die party bevoordeel en die belangrikste oorweging by kiesers op 26 Mei 1948 was waarskynlik "brood en botter".


Die Suid-Afrikaanse parlementsverkiesing van 1933 het op 17 Mei 1933 plaasgevind. Tydens die verkiesing is 150 verteenwoordigers vir die Volksraad van Suid-Afrika verkies. 'n Paar maande voor die verkiesing vorm die regerende Nasionale Party van generaal Barry Hertzog en die grootste opposisieparty, die Suid-Afrikaanse Party van generaal Jan Smuts, 'n koalisie. Hierdie koalisie verower uiteindelik 136 van die 150 setels. Na die verkiesing vorm Hertzog 'n kabinet wat uit lede van beide hierdie partye bestaan. Die Suid-Afrika-wet van 1909 maak voorsiening vir 'n Afbakeningskommissie om die grense van die kiesafdelings te definieer. Die verteenwoordiging per provinsie, onder die sesde verslag van 1932, word in die tabel hieronder uiteengesit. Die syfers in hakies is die aantal kiesafdelings in die vorige (1928) afbakening. As daar geen syfer tussen hakies is nie, het die aantal onveranderd gebly. Daar was 957 636 geregistreerde kiesers, meer as dubbeld in vergelyking met die vorige verkiesing, terwyl 323 417 mense uiteindelik gestem het (bedorwe stemme ingesluit). South Africa 1982, bladsy 129 South Africa 1982, bladsy 176 South Africa 1982, bladsy 174 (setels per party) South Africa 1982, bladsy 176 (stemme per party)


Die Suid-Afrikaanse parlementsverkiesing van 1938 het op 18 Mei 1938 plaasgevind. Tydens die verkiesing is 150 verteenwoordigers vir die Volksraad van Suid-Afrika verkies. Dit was die laaste parlementsverkiesing voor die Tweede Wêreldoorlog. Die Verenigde Party van generaals Barry Hertzog en Jan Smuts behaal 'n absolute meerderheid. Na afloop van die verkiesing vorm Hertzog 'n nuwe kabinet. Die Suid-Afrika-wet van 1909 maak voorsiening vir 'n Afbakeningskommissie om die grense van die kiesafdelings te definieer. Die verteenwoordiging per provinsie, onder die sewende verslag van 1937, word in die tabel hieronder uiteengesit. Die syfers in hakies is die aantal kiesafdelings in die vorige (1932) afbakening. As daar geen syfer tussen hakies is nie, het die aantal onveranderd gebly. Daar was 1 052 652 geregistreerde kiesers, waarvan 835 378 mense uiteindelik gestem het (5 481 bedorwe stemme ingesluit). South Africa 1982, bladsy 129 South Africa 1982, bladsy 176 South Africa 1982, bladsy 174 (setels per party) South Africa 1982, bladsy 176 (stemme per party)


Albanie was van 1910 tot 1994 'n kiesafdeling in die Suid-Afrikaanse Volksraad. Dit het gesentreer om die landdrosdistrik Albanie, waarvan Grahamstad die grootste sentrum is. In 1910 het dr. Leander Starr Jameson die kiesafdeling onbestrede vir die Unionisteparty gewen. In 1915 stel die Suid-Afrikaanse Party vir W.M. Espin teen die Unionisteparty se Frederick van der Riet, wat wen met 'n skrale 85 stemme. In die 1920 verkiesing stel die S.A.P. egter nie weer 'n kandidaat nie en Van der Riet word onbestrede vir die Unioniste verkies. Ná die Unioniste en die Sappe saamsmelt, word Van der Riet in 1921 onbestrede vir die S.A.P. verkies. In 1924 wen Robert Struben Albanie vir die S.A.P. met 'n meerderheid van 519 teen die onafhanklike F.G. Reynolds. In 1929 word hy, net soos Van der Riet, met sy tweede verkiesing onbestrede verkies. In 1933 se koalisieverkiesing staan weer geen kandidaat teen hom nie, maar in 1938 en 1943 is die onbestrede V.P.-kandidaat T.B. Bowker, 'n kleinseun van die 1820-setlaar John Mitford Bowker. In 1948 kry hy teenstand van die onafhanklike J.V. Buchner, maar wen gemaklik met 'n meerderheid van 3 482.


Taoyuan (Chinees: 桃園市; Pinyin: Taoyuan shi; Pe̍h-oē-jī: Thô-hn̂g-Chhī) is 'n spesiale munisipaliteit van die Republiek China in die noordwestelike deel van die eiland Taiwan. Die stad is langs Nieu-Taipei aan die kus van die Oos-Sjinese See in die administratiewe gewes Noord-Taiwan geleë. Taoyuan-distrik is in hierdie munisipaliteit geleë en dien as setel van Taoyuan. Die stad Taoyuan is op 25 Desember 2014 uit die Taoyuan-distrik gevorm. Die stad het 'n bevolking van sowat 2 miljoen in Desember 2014 gehad en het 'n oppervlakte van 1 220,9540 km². Dit is die vyfde grootste stad van die Republiek China ná Nieu-Taipei, Kaohsiung, Taichung en Taipei. Taoyuan beteken "perskeboord" aangesien die gebied gereeld baie perskebloeisels het. Taoyuan is die inheemse tuiste van die Pingpu-stam. Dit vorm nou 'n belangrike industriële streek van Taiwan. Die grootste lughawe van dié land, Taiwan Taoyuan Internasionale Lughawe, wat Taipei bedien, is in hierdie streek geleë. Taoyuan beskik ook oor 'n groot hawe aan die Oos-Sjinese See.


Iolanda Cristina Gigliotti [joˈlanda kriˈstiːna dʒiʎˈʎɔtti] (17 Januarie 1933 – 3 Mei 1987), beter bekend onder haar kunstenaarsnaam Dalida, was 'n Franse sangeres en aktrise wat as dogter van Italiaanse ouers in die Egiptiese hoofstad Kaïro gebore is. Twee jaar nadat sy die Mejuffrou Egipte-kompetisie van 1954 gewen het, het sy 'n loopbaan in die musiekbedryf begin wat 31 jaar sou duur en waartydens wêreldwyd 170 miljoen langspelers en enkelsnitte met haar liedere verkoop is. Een van haar enkelsnitte, Bambino, was as haar eerste groot sukses in 1957 was vir 31 weke lank die nommer een op die Franse trefferlys. Haar donker-melancholiese sangkuns, geaksentueer deur haar donker stem en 'n effense Italiaanse aksent in haar Frans, het haar eie privaat lewe weerspieël wat deur die selfmoorde van twee vriende en lewensmaats en haar gewese eggenoot oorskadu is. Die loopbaan het tot 'n tragiese einde gekom toe sy in 1987 in Parys haar eie lewe geneem het – kort nadat haar destydse vriend selfmoord gepleeg het. Die Amerikaanse tegnologiereus Google het Dalida, wat as een van die grootste sterre in die Franse musiekgeskiedenis beskou word, op 17 Januarie 2019 met 'n doodle vereer.


Khalifa Belqasim Haftar (Arabies: خليفة بلقاسم حفتر), (Ajdabiya, 7 November 1943) is 'n Libiese krygsheer wat 'n groot deel van Libië onder sy beheer het. Hy ondersteun 'n skaduwee-regering in Tobroek. Hy was sedert die einde van die 20ste eeu nou betrokke by die politieke geskiedenis van Libië. In die 1960's dien hy in die leër onder kolonel Moeammar al-Ghaddafi. Hy het deelgeneem aan die staatsgreep waarmee Ghaddafi in 1969 die mag verkry het. In 1973 was hy die leier van die Libiese troepe wat in die Jom Kippoeroorlog teen Israel geveg het. Aan die einde van die tagtigerjare was Haftar die opperbevelvoerder van die Libiese leër. In 1986 het 'n oorlog met Tsjad uitgebreek. Die Libiese leër is verslaan en teruggedryf. Haftar is self met 700 man as krygsgevangene geneem. Met die nederlaag verloor Haftar die steun van Ghaddafi. Tydens sy ballingskap het planne ontstaan met 'n aantal offisiere, en met die steun van die Verenigde State, om van Ghaddafi ontslae te raak. Ghaddafi het die uitlewering van Haftar geëis. Haftar en sy medegevangenes het na Zaïre gevlug.


Milo Parker (gebore 1 Oktober 2002) is 'n Engelse akteur. Hy is bekend vir sy rolle in die rolprente Robot Overlords (2014), Mr. Holmes (2015), en Miss Peregrine's Home for Peculiar Children (2016), en in die televisiereeks The Durrells in Corfu (2016). 2014: Robot Overlords 2015: Mr. Holmes 2015: Ghosthunters: On Icy Trails 2016: Miss Peregrine's Home for Peculiar Children 2017: McKellen: Playing the Part 2016: The Durrells in Corfu "Search Results for Civil Births in Birth, Marriage, Death & Parish Records". findmypast.co.uk. England & Wales Births 1837–2006. Besoek op 14 Junie 2019. Milo Parker in die Internet-rolprentdatabasis Milo Parker op Instagram


Steve Blum (gebore 29 April 1960) is 'n Amerikaanse akteur en skrywer.


Mario Gianluigi Puzo (/ˈpuːzoʊ/; 15 Oktober 1920 – 2 Julie 1999) was 'n Amerikaanse skrywer, draaiboekskrywer en joernalis. Hy is bekend vir sy misdaadromans oor die Italiaans-Amerikaanse mafia, veral The Godfather van 1969, wat hy later help verwerk het tot 'n driedelige rolprentsage waarvan Francis Ford Coppola die regisseur was. Hy het in 1973 'n Oscar ontvang vir beste verwerkte draaiboek vir die eerste rolprent van die trilogie, asook vir Deel II in 1974. Puzo het ook die oorspronklike draaiboek geskryf vir die 1978-rolprent Superman. Sy roman The Family is in 2001 postuum uitgereik.


Die Suid-Afrikaanse parlementsverkiesing van 1974 het op 24 April 1974 plaasgevind. Die Nasionale Party het sy posisie van 1970 verbeter, en vyf meer setels gewen. Die regse Herstigte Nasionale Party van Albert Hertzog het weer geen setels gewen nie. Die amptelike opposisie, die Verenigde Party van De Villiers Graaff, het 6 setels verloor. Die grootste wenner was die Progressiewe Party, wat 5 setels wen. Later het die party nog een setel gewen, na die verkiesing in Pinelands. Die party, wat vanaf 1961 met een setel in die parlement verteenwoordig is (in die persoon van Helen Suzman), is beloon vir haar doeltreffende opposisie teen apartheid. Een jaar na die verkiesing het vier progressiewe lede van die Verenigde Party weggebreek. Ontevrede oor die konserwatiewe koers van die party, het hulle die Reformiste Party gestig, onder die leierskap van Harry Schwartz. Op 25 Julie 1976 het die Reformiste Party en die Progressiewe Party saamgesmelt, onder die naam van die Progressiewe Reformiste Party en die leierskap van Colin Eglin. Die party het nooit 'n verkiesing betwis nie, want op 5 September 1977 smelt dit saam met 'n groep lede van die Verenigde Party wat nie bereid was om by die Nuwe Republiek Party aan te sluit nie.


Die Suid-Afrikaanse parlementsverkiesing van 1958 het op 16 April 1958 plaasgevind. Die Nasionale Party van Eerste Minister J.G. Strijdom het hul aantal setels van 94 tot 103 uitgebrei. Die amptelike opposisieparty, die Verenigde Party van De Villiers Graaff het vir die derde agtereenvolgende verkiesing setels verloor. Die Arbeidersparty verdwyn uit die Volksraad. Op 13 Augustus het liberaalgesinde lede van die Verenigde Party geskeur en die Progressiewe Party gevorm. Hierdie artikel is ’n saadjie. Voel vry om Wikipedia te help deur dit uit te brei.


Chiguayante is 'n stad in Chili met 81 302 inwoners (2002). Groter Concepción Munisipaliteit van Chiguayante Hierdie artikel is ’n saadjie. Voel vry om Wikipedia te help deur dit uit te brei.


San Pedro de la Paz is 'n stad in Chili met 191 600 inwoners (2012) en 'n oppervlakte van 112,5 km². Groter Concepción SanPedrodelaPaz.cl Hierdie artikel is ’n saadjie. Voel vry om Wikipedia te help deur dit uit te brei.


Die jaar 1875 was 'n gewone jaar wat volgens die Gregoriaanse kalender op 'n Vrydag begin het. Dit was die 75ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad. 7 Januarie – Die Tünel, die tweede oudste ondergrondse stedelike spoorlyn word ingewy in Istanboel. 14 Augustus – Die Genootskap van Regte Afrikaners word gestig onder leiding van Ds. S.J. du Toit. Henry James publiseer sy Künstlerroman Roderick Hudson Die argeologiese opgrawings in die Griekse Olympia begin. 7 Maart – Maurice Ravel, Franse komponis († 1937). 14 Maart – Norman O'Neill, Britse dirigent en komponis († 1934). 16 Maart – Bruckner de Villiers, Suid-Afrikaanse politikus († 1948). 1 April – Edgar Wallace, Engelse skrywer († 1932). 2 April – Walter Chrysler, Amerikaanse nyweraar, pionier van die motorbedryf († 1940). 6 Junie – Thomas Mann, Duitse skrywer († 1955). 16 Junie – Philippus Christoffel Snyman, Afrikaanse gereformeerde professor in die teologie te Steynsburg († 1915) 5 Julie – Japie Hauptfleisch, Boerekryger († 1901).


Franke (Duits: Franken) is 'n streek in die suide van Duitsland wat hoofsaaklik oor die noorde van Beiere, die noord-ooste van Baden-Württemberg en Suid-Thüringen strek. Die behels slegs die oostelike deel van die historiese Hertogdom Franke. Die twee grootste stede in Franke is Neurenberg (Nürnberg) en Würzburg. In politieke opsig word die streek tans in die drie administratiewe geweste Mittelfranken, Oberfranken en Unterfranken in Beiere en Heilbronn-Franken in Baden-Württemberg verdeel.


Preity Zinta is 'n Indiese model en aktrise. Sy is beroemd vir die rolle wat sy in Bollywood se Hindi-rolprente speel. Sy het ook in 'n paar Engelse, Pandjabi- en Telugu-rolprente gewerk. Nadat sy 'n graad in kriminele sielkunde verwerf het, het sy in 1998 haar debuut in die rolprent Dil Se gemaak. Daarna het sy, in dieselfde jaar, 'n rol in die rolprent Soldier vertolk. As gevolg van hierdie optredes, verdien Zinta 'n Filmfare-toekenning vir die Beste Vroulike debuut. Later is sy vir haar rol as 'n tiener enkelma in Kya Kehna erken. Zinta het dus haar loopbaan in die rolprentbedryf met 'n verskeidenheid van karakterrolle gevestig. Haar rolprentrolle, saam met haar TV-persoonlikheid het die konsep van 'n heldin in die Hindirolprentwêreld verander; Sy het daarvoor baie toekennings ontvang.


Algoabaai (Engels: Algoa Bay) is 'n groot, wye baai aan die Oos-Kaapse kus, sowat 683 km oos van Kaap die Goeie Hoop. Die baai is op plekke tot 436 meter diep. Die hawestad Gqeberha (voorheen Port Elizabeth) en Coega-nywerheidsontwikkeling is langs die baai geleë. Die baai is in 1486 deur Bartolomeus Dias op sy eerste reis om die Kaap die Goeie Hoop ontdek. Dit bied goeie ankerplek vir skepe, maar die suidoostewind was die oorsaak van baie wrakke totdat die huidige dokke gebou is. Algoabaai is ook 'n vroeëre naam van Port Elizabeth. Die woord "baai" is ook ingesluit in die teenswoordige naam van die Nelson Mandelabaai Metropolitaanse Munisipaliteit wat in 2001 rondom Algoabaai tot stand gekom het. Napoleon Bonaparte van Frankryk is finaal verslaan in die Slag by Waterloo in 1815. Vir Brittanje, die oorwinnaar, het dit ook ernstige sosio-ekonomiese probleme beteken. Die land was in die greep van 'n diep ekonomiese resessie, ŉ belangrike faktor in die toenemende politieke onrus wat gedreig het om die land te oorweldig.


Die 2002 Formule Een Maleisiese Grand Prix het op 17 Maart 2002 op die Sepang Internasionale Renbaan in Sepang plaasgevind.


Laura Prepon (gebore 7 Maart 1980) is 'n Amerikaanse aktrise en regisseuse. Sy is bekend vir haar rolle in die rolprente Karla (2006) en The Hero (2017), en in die televisiereekse That '70s Show (1998) en Orange Is the New Black (2013). 2004: Lightning Bug 2006: Karla 2007: The Chosen One 2012: The Kitchen 2017: The Hero 1998: That '70s Show 2006: That's So Hollywood 2007: October Road 2012: Are You There, Chelsea? 2013: Orange Is the New Black 2003: Making the Show: 'That '70s Show' 2011: The Killing Game 2011: Neighbros Laura Prepon in die Internet-rolprentdatabasis Laura Prepon op Twitter Laura Prepon op Instagram


Hierdie Boesmansrivier vloei in die Oos-Kaap. Vir ander riviere met dieselfde naam, sien Boesmansrivier (dubbelsinnig). Die Boesmansrivier is 'n rivier in die Oos-Kaap, Suid-Afrika wat by Boesmansriviermond in die Indiese Oseaan uitmond. Die oorsprong van die Boesmansrivier is noord van Kirkwood by 33°17′59″S 25°59′22″O / 33.2996°S 25.9894°O / -33.2996; 25.9894, dit vloei oos verby Alicedale, waarna dit eers suid en dan oos swenk op pad na Kenton-on-Sea. Dit mond uit in 'n getymeer slegs 1,7 km suidwes van die monding van die Kariegarivier. Boesmansriviermond op bushmans.org Geargiveer 3 Februarie 2014 op Wayback Machine Google-kaart van Boesmansrivier se monding by Geonames.org (cc-by) (en) Coastal dune dynamics and management[dooie skakel]


Die dwergkrimpvarkie-aalwyn (Aloe humilis) is 'n aalwyn wat voorkom in die Oos-Kaap en Wes-Kaap. Dit word gevind vanaf Calitzdorp in die Klein Karoo tot by Port Elizabeth en vandaar in die binneland tot by Somerset-Oos. Lys van aalwynspesies SANBI Redlist https://kumbulanursery.co.za/plants/aloe-humilis Hierdie artikel is ’n saadjie. Voel vry om Wikipedia te help deur dit uit te brei.


Arauca is 'n departement van Colombia. Die hoofstad is Arauca. Hierdie artikel is ’n saadjie. Voel vry om Wikipedia te help deur dit uit te brei.


Bruin mense is 'n term wat verwys na 'n heterogene etniese groep van veral Suid-Afrika wat wit sowel as swart voorouers het. Hulle vorm die grootste deel van die Wes-Kaapse en Noord-Kaapse bevolking. Die meeste is bruin Afrikaners en maak deel uit van die Afrikaanse taal- en kultuurgemeenskap, terwyl ongeveer 10 persent Engels as moedertaal het, meesal in die Oos-Kaap en KwaZulu-Natal. Vanweë Suid-Afrika se geskiedenis van rassediskriminasie word die woord Kleurlinge deur baie mense as neerhalend beskou. Die term "bruin mense" word deesdae meesal gebruik. Baie bruin mense verkies ook om hulself "swart", "Khoisan" of slegs "Suid-Afrikaners" te noem. Bruin mense se voorouers is hoofsaaklik van Europa, Indonesië, Madagaskar, Maleisië, Mosambiek, Mauritius, St. Helena en ander dele van Suider-Afrika. Benewens die kenmerkende "Kaapse Kleurling"- en "Kaapse Maleier"-kultuur wat in die Wes-Kaap ontwikkel het, kom bruin mense ook in kleiner getalle in ander dele van Suid-Afrika voor. Genetiese studies dui daarop dat bruin mense die hoogste vlak van gemengde afkoms in die wêreld het.


Longueuil is 'n stad in die suidweste van die Franstalige Kanadese provinsie Quebec met 231 409 inwoners (2011). Die stad met 'n oppervlakte van 115,59 vierkante kilometer lê aan die suidoewer van die Sint-Laurensrivier, teenoor Montreal, en is die derde grootste in Quebec en die elfde grootste in Kanada. Die naam van die stad is afgelei van 'n Franse dorp naby die Normandiese stad Dieppe - die geboortedorp van Charles Le Moyne (1626-1685), seigneur van Longueuil. Die spelling van die naam is eintlik foutief, aangesien die Franse dorp as Longeuil bekend staan. Longueuil het sedert die jaar 1920 stadstatus. In 1961 smelt Longueuil met die stad Montréal-Sud en in 1969 met Jacques-Cartier saam. Die amptelike webwerf van Longueuil


Reukwater of parfuum (Engels: /ˈpɜːr.fjuːm/ Amerikaans: /pərˈfjuːm/; Frans: parfum) se gebruike en gesogtheid het oor die eeue toegeneem. Grasse, die klein Suid-Franse dorpie in Provence, word gereken as die "hoofstad" van die reukwaterwêreld. Hier is uitgestrekte blommevelde, soos laventel, jasmyn en lemoen. Die blomme, en soms ook die blare, word gepluk en na fabrieke in Grasse geneem. Hier word essensiële olies, wat die blomme hul kenmerkende geur gee, daaruit onttrek. Waarom is 'n klein flessie goeie reukwater dan so duur? Die antwoord op hierdie vraag is maklik: omdat die grondstowwe waarvan reukwater gemaak word, so duur is. Meer as honderd verkillende soorte grondstowwe word gebruik om reukwater te maak, en die flessie reukwater wat te koop is, kan maklik vyftig verskillende bestanddele bevat. Blomme, vrugte, mosse, bas, die kliere van diere en chemmikalieë is voorbeelde van grondstowwe wat gebruik word. Grondstowwe vir die maak van reukwater Laventel velde in Provence Sonsondergang in Provence Jasmyn Roos Liewenheersbesie op 'n lemoenbloeisel Klippe met mos oortrek Kersies Mandarynse Lemoene (Citrus Reticulata) Die eerste reukwaters is waarskynlik gebruik in godsdienstige plegtighede.


George II (George Augustus; Duits: Georg August; 10 November 1683 – 25 Oktober 1760) was van 11 Junie 1727 tot met sy dood koning van Groot-Brittanje en van Ierland, die Hertog van Brunswyk-Lüneburg en die Prins-keurvors van die Heilige Romeinse Ryk. Hy was die laaste Britse monarg wat buite Groot-Brittanje gebore is en was berug vir sy talle uitvalle met sy pa en later met sy seun. As koning het hy vroeg in sy bewind weinig beheer oor beleid uitgeoefen; die regering is beheer deur Groot-Brittanje se eerste de facto-premier, sir Robert Walpole. SKH Hertog Georg August van Hannover is in Herrenhausen-paleis in Hannover, (Duitsland), gebore. Hy was die seun van Georg Ludwig, toe die Erfprins van Brunswyk-Lüneburg, en sy vrou, Sophia van Celle. Sy ouers is in 1694 geskei. Koningin Anne, wat die Britse troon in 1702 bestyg het, het George in 1705 ’n Engelse burger gemaak, in 1706 ’n Ridder van die Kousband, en hom die titels Hertog van Cambridge, Graaf van Milford Haven, burggraaf Northallerton en baron Tewkesbury gegee.


Die Ubuntu Party is 'n Suid-Afrikaanse politieke party wat gestig is deur die skrywer en liedjieskrywer Michael Tellinger. Die party is gebaseer op die beginsels van Ubuntu. Die party het homself ten doel gestel werkloosheid heeltemal uit te wis deur die Suid-Afrikaanse Reserwebank te sluit en dit te vervang dit met 'n Volksbank wat rente-vrye lenings sal verstrek en die bou van massiewe openbare werke sal finansier. Ook wil die party elektrisiteit van Eskom gratis maak. Volgens die party is dit onregverdig om te betaal vir elektrisiteit. Aangesien die staat Eskom besit, word dit volgens die Ubuntu Party deur die mense van Suid-Afrika besit. Hulle is ook van plan geheel ontslae te raak van die owerheidsdienste. Die party het op nasionale vlak deelgeneem aan die algemene verkiesing van 2014. Die tweede op die lys van kandidate was Stephen Goodson, wat ook die leier is van die Afskaffing van Inkomstebelasting en -Rente Party en 'n voormalige direkteur van die Suid-Afrikaanse Reserwe Bank is. Goodson is omstrede vir sy Holocaust-ontkenning. http://www.ubuntuparty.org.za/p/about.html http://www.ubuntuparty.org.za/2014/04/free-electricity-for-people-ubuntu-party.html http://www.elections.org.za/content/Elections/Candidate-lists/Parties-contesting-the-2014-National-and-Provincial-Elections/ Ubuntu Party (UBUNTU) Geargiveer 24 September 2015 op Wayback Machine, South African Broadcasting Corporation, 18 Januarie 2014.


Drywingselektronika (English: Power electronics) is die transformasie en beheer van elektriese energie wat die geskikte spanning en stroom aan 'n las verskaf deur die gebruik van elektroniese komponente. Drywingselektronika omsetters word gebruik in toestelle waar dit nodig is om die vorm van elektriese energie te verander. Omsetters word in verskeie elektroniese toestelle gebruik soos om batterye te laai, elektriese motors te beheer en enige elektroniese toestel wat van die WS toevoer af werk. Die drywing omsetting kan in vier groepe geklassifiseer word: WS na GS (gelykrigter) GS na WS (omkeerder) GS na GS (GS na GS omsitter) WS na WS (WS na WS omsitter) Die moderne omsetters gebruik halfgeleier skakelaar toestelle en kan in drie groepe geplaas word: Diodes - Aan en af toestande word beheer deur drywings stroombaan. Tiristors - Aangeskakel deur beheer sein en afgeskakel deur drywings stroombaan. Beheerbare skakelaars - Aan- en afgeskakel deur beheer sein. In drywingselektronika is daar 'n groot verskeidenheid halfgeleier skakelaars waar die seleksie van die skakelaar afhang van die soort funksie wat dit moet verrig.


Mount Frere is 'n dorp in Suid-Afrika, in die ooste van die provinsie van die Oos-Kaap. Die dorp is 100 km noordoos van Mthatha (Umtata). Die N2 nasionale pad gaan deur die dorp. Mount Frere is amptelik in 1876 na sir Bartle Frere genoem. Die Bhaca Xhosa-stam woon in die omgewing. Hulle naam vir die dorp is kwaBhaca (plek van die Bhaca). Die distrik is 1 800 km² groot. Die oorblywende woud bestaan uit geelhout en stinkhout. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 "Hoofplek Mount Frere". Sensus 2011. Wikimedia Commons het meer media in die kategorie Mount Frere.


Nokia Oyj (Fins; Sweeds: Nokia Abp) is 'n multinasionale kommunikasie- en inligtingstegnologie-onderneming wat sy hoofkwartier in Espoo, Uusimaa in die metropolitaanse gebied van die Finse hoofstad Helsinki het. Voordat Nokia sy selfoonafdeling op 25 April 2014 aan die Amerikaanse sagtewarereus Microsoft verkoop het, was die onderneming een van die voorste vervaardigers van sel- en slimfone en tussen 1998 en 2011 selfs die wêreldmarkleier in dié bedryf. In 2012 is dit deur Samsung verbygesteek. In 2013 het Nokia sowat 90 000 werknemers in 120 lande in diens gehad (dié getal het laat in 2013 tot sowat 55 000 gedaal). Die onderneming het sy produkte in meer as 150 lande bemark en 'n algehele omset van €12,7 miljard behaal. Nokia is 'n publieke maatskappy met beperkte aanspreeklikheid waarvan die aandele op die effektebeurse in Helsinki en New York genoteer word. Dit word volgens sy bedryfsinkomste 392ste gelys op Fortune Global 500 se grootste internasionale ondernemings in 2014. Nokia het twee bekende dogtermaatskappye - Nokia Networks, wat telekommunikasie- en netwerktoerusting en -dienste aanbied, en HERE, wat gratis toegang tot digitale navigasie- en kaartdienste op die internet bied.


Frederick James Dobbin (10 Oktober 1879, Bethulie – 5 Februarie, 1950, Kimberley) was 'n Springbokrugbyspeler en Suid-Afrika se twaalfde Springbokkaptein. Die Kapteins, Edward Griffiths, 2001, ISBN 1-86842-116-3 Uncle Dobbin by SARugby.co.za Hierdie artikel is ’n saadjie. Voel vry om Wikipedia te help deur dit uit te brei.


Die Birr is die amptelike geldeenheid van Ethiopië. Isokode: ETB Simbool: Br (Latynse skrif); ብር (Ethiopiese skrif) Subeenheid: santim Een birr is 'n honderd santim. Munte in sirkulasie: 1, 5, 10, 25, 50 en 100 santim. Banknote is beskikbaar in 1, 5, 10, 50 en 100 birr. Voor 1976 was die Engelse vertaling van birr "dollar" gewees, maar deesdae staan dit amptelik as birr in Engels en ander tale bekend. In 1931 het die Keiser van Ethiopië, Haile Selassie, formeel versoek dat die internasionale gemeenskap die naam Ethiopië gebruik (toe reeds intern so bekend vir ten minste 1600 jaar) in plaas van Abessinië, en die Bank van Abessinië het toe ook die Bank van Ethiopië geword. Dus kan die voor-1931 geldeenheid beskou word as die Abessiniese birr en die na-1931 geldeenheid die Ethiopiese birr, maar dit is steeds dieselfde land en dieselfde munt. In 2008 was daar 186 miljard birr (VS$ 14,7 miljard of €9,97 miljard) in sirkulasie gewees. Banknote is in die onderstaande reekse deur die National Bank of Ethiopia uitgereik: Nachthund (2007-01-07).


’n Niemetaal of nie-metaal in chemie is ’n chemiese element wat min eienskappe van metale het. Hulle is gewoonlik baie vlugtig, het ’n klein mate van elastisiteit en is goeie niegeleiers van hitte en elektrisiteit. Wat chemiese eienskappe betref, het hulle ’n hoë ionisasie-energie en elektronegatiwiteitswaardes, en hulle kry elektrone by of deel hulle wanneer hulle reageer met ander elemente of verbindings. Altesaam 17 elemente word gewoonlik as niemetale geklassifiseer (regs in swart rame aangedui); die meeste is gasse (waterstof, helium, stikstof, suurstof, fluoor, neon, chloor, argon, kripton, xenon en radon); een is ’n vloeistof (broom) en ’n paar is vastestowwe (koolstof, fosfor, swael, seleen en jodium). Hoewel daar vyf keer soveel metale as niemetale is, maak waterstof en helium meer as 99 persent van die elemente in die waarneembare heelal uit en suurstof amper die helfte van die aarde se kors, oseane en atmosfeer. Lewende organismes bestaan ook feitlik geheel en al uit niemetale, en niemetale vorm baie meer verbindings as metale.